sagorsarker/bangla-wikipedia huggingface dataset:
টাওয়ার অব হানয়

টাওয়ার অব হানয় (এছাড়াও বলা হয় টাওয়ার অফ ব্রাহ্ম বা লুকাস টাওয়ার ) হল এক ধরনের বুদ্ধির খেলা । এ খেলায় তিনটি দন্ড খাড়াভাবে পাশাপাশি রাখা থাকে । এবং ছোট বড় কিছু ডিস্ক বা চাকতি দন্ড এর ভিতর প্রবেশ করান থাকে । এ খেলায় প্রথম দন্ড থেকে তৃতীয় দন্ডে সবগুলো চাকতি আনতে হয় । তবে কিছু নিয়ম পালন করতে হয় । নিয়মগুলো হলো:
হ্যানয় ধাঁধার টাওয়ার সমাধানের জন্য প্রয়োজনীয় ন্যূনতম সংখ্যা চাল হলো formula_1 , যেখানে n হল ডিস্কের সংখ্যা।
টাওয়ার অব হানয় সমাধান করা আগে খুব কঠিন ছিল । এখন এটি সমাধান করার জন্য নানা ধরনের এলগরিদম বের হয়েছে । নিচে এর এলগরিদম গুলো নিয়ে আলোচনা করা হলোঃ
মনে কর ,১ নং দন্ড টি হলো ১ , ২ নং ২ এবং ৩ নং ৩
জোড় সংখ্যার ক্ষেত্রেঃ
বিজোড় সংখ্যার ক্ষেত্রেঃ
 A = [5,4,3,2,1]
using namespace std;
void tower_hannoi (int disk, char tower1, char tower2, char tower3)
int main()
def hanoi(n, a='A', b='B', c='C'): 
print(hanoi(5))
http://orbisbux.com/?ref=softimine
মহিলাদের আন্তর্জাতিক ক্রিকেটে হ্যাট্রিকের তালিকা

যখন একজন বোলার ধারাবাহিকভাবে তিনটি বল ছুড়ে তিনজন ভিন্ন ভিন্ন ব্যাটসম্যানকে আউট করার মাধ্যমে তিনটি উইকেট লাভ করেন, তখন ক্রিকেটের পরিভাষায় তা হ্যাট্রিক নামে পরিচিত। ক্রিকেট খেলায় এটি একটি অন্যতম সম্পর্কযুক্ত বিষয় কিন্তু বিরল ঘটনা হিসেবে বিবেচ্য। ১৮ মে, ২০১৭ তারিখ পর্যন্ত মহিলাদের আন্তর্জাতিক ক্রিকেটে মাত্র ১৮-বার এ ধরনের হ্যাট্রিকের ঘটনা ঘটেছে। নয়টি ওডিআইয়ে, ছয়টি টুয়েন্টি২০ আন্তর্জাতিকে ও তিনটি টেস্টে হয়েছে। প্রথম হ্যাট্রিকটি হয়েছে মহিলাদের টেস্ট ক্রিকেটে। ফেব্রুয়ারি, ১৯৫৮ সালে অস্ট্রেলিয়া-ইংল্যান্ডের মধ্যকার টেস্টে অস্ট্রেলীয় বেটি উইলসন এ কীর্তিগাথা রচনা করেন।
২০১৫ সালে সানা মীর টুয়েন্টি২০ আন্তর্জাতিকে হ্যাট্রিক করেছেন দুটি এলবিডব্লিউ ও একটি বোল্ডের সাহায্যে। ইংরেজ ও পাকিস্তানি বোলাররা একাধিক হ্যাট্রিক করেছেন। উভয় দেশের তিনজন বোলার এ কৃতিত্বের অধিকারীনি।
সাম্প্রতিককালের সর্বশেষ হ্যাট্রিকটি করেন নিউজিল্যান্ডর কৃতী বোলার আন্না পিটারসন। তিনি ফেব্রুয়ারি, ২০১৭ সালে জিলংয়ের কার্দিয়ানা পার্কে স্বাগতিক অস্ট্রেলিয়ার বিপক্ষে অনুষ্ঠিত টুয়েন্টি২০ আন্তর্জাতিকে এ সাফল্য লাভ করেছেন।
 ডেন ফন নাইকার্ক তার ওভারটিতে ৫ বলে ৪ উইকেট নিয়েছিলেন। শিমেন ক্যাম্পবেলকে তৃষা ছেত্তি’র স্ট্যাম্পিংয়ে পরিণত করেন। এরপর হ্যাট্রিকের পূর্বে একটি ডট বল করেন।
মেধা পাটকর

মেধা পাটকর (, মারাঠী:मेधा पाटकर) ভারতবর্ষের একজন প্রথম সারির সমাজকর্মী।. নর্মদা বাঁচাও আন্দোলনএ পালন করা উল্লেখনীয় ভূমিকার জন্য ইনি বিখ্যাত। ইনি এখনও জীবিত
১৯৫৪ সালের ১ ডিসেম্বরে মহারাষ্ট্রএর মুম্বাইয়ে মেধা পাটকরের জন্ম হয়।
টাটা সামাজিক বিজ্ঞান সংস্থানের থেকে সমাজ সেবা বিভাগে ইনি স্নাতকোত্তর ডিগ্রী লাভ করেন।
২০১০ সালে মহারাষ্ট্র রাজ্যের জৈতাপুর আণবিক শক্তি প্রকল্পর বিরোধিতা না করার জন্য মেধা পাটকরের উপর স্থানীয় সমাজকর্মীসমূহ অসন্তুস্ট হয়ে ওঠে। একজন স্থানীয় সমাজকর্মী ""মেধা পাটকর নিজেই আগেভাগে নেওয়া বিষয়সমূহ পরিত্যাগ করেন। তাঁর কথার এরপর আর গুরুত্ব সহকারে বিবেচনা করা যাবে না"" মন্তব্য দিয়ে।
পারামারিবো

পারামারিবো (, nickname: Par′bo) দক্ষিণ আমেরিকার উত্তরভাগে অবস্থিত আটলান্টিক মহাসাগরের উপকূলীয় রাষ্ট্র সুরিনামের রাজধানী ও বৃহত্তম শহর। পারামারিবো জেলা সুরিনাম নদীর তীরে অবস্থিত। পারামারিবো নগরীতে প্রায় ২ লক্ষ ৪০ হাজার অধিবাসীর বাস (২০১২ সালের আদম শুমারি অনুসারে), যা সুরিনামের মোত জনসংখ্যার প্রায় অর্ধেক। পারামারিবোর ঐতিহাসিক নগরকেন্দ্রটিকে ২০০২ সালে একটি ইউনেস্কো বিশ্ব ঐতিহ্যবাহী স্থান হিসেবে মর্যাদা প্রদান করা হয়।
ইনোকা রাণাবীরা

ইনোকা রাণাবীরা (; জন্ম: ১৮ ফেব্রুয়ারি, ১৯৮৬) বালাপিটিয়ায় জন্মগ্রহণকারী বিশিষ্ট শ্রীলঙ্কান প্রমিলা আন্তর্জাতিক ক্রিকেট খেলোয়াড়। শ্রীলঙ্কা ক্রিকেট দলের অন্যতম সদস্য তিনি। ঘরোয়া ক্রিকেটে সাদার্ন লেডিজ ক্রিকেট ক্লাব, সাদার্ন প্রভিন্স ওম্যান দলের প্রতিনিধিত্ব করছেন। দলে তিনি মূলতঃ স্লো লেফট-আর্ম অর্থোডক্স বোলিংয়ে পারদর্শী। এছাড়াও, ডানহাতি ব্যাটসম্যান হিসেবে খেলছেন তিনি। গালের প্রজাপতি গোথমি মহাবিদ্যালয়ে অধ্যয়ন করেছেন।
শ্রীলঙ্কা জাতীয় ক্রিকেট দলে একদিনের আন্তর্জাতিক ও টুয়েন্টি২০ আন্তর্জাতিকের সক্রীয় সদস্য তিনি। ২০১২ সালে দিলানী মানোদারা’র নেতৃত্বে ১৪ সদস্যের শ্রীলঙ্কান দল ওয়েস্ট ইন্ডিজ সফর করে। চন্দিমা গুণরত্নে ও অলরাউন্ডার মাধুরি সমুদ্রীকা’র সাথে ইনোকা রাণাবীরারও অভিষেক ঘটে। ২৫ এপ্রিল, ২০১২ তারিখে স্বাগতিক ওয়েস্ট ইন্ডিজের বিরুদ্ধে প্রথমবারের মতো ওডিআইয়ে অংশগ্রহণ করেন। টুয়েন্টি২০ আন্তর্জাতিকে সফরকারী দক্ষিণ আফ্রিকার বিপক্ষে অভিষেক ঘটে গালেতে ২৬ সেপ্টেম্বর, ২০১২ তারিখে। ২০১৩ সালের ক্রিকেট বিশ্বকাপেও অংশ নিয়েছেন তিনি। এরপর ২০১৪ সালের এশিয়ান গেমসেও শ্রীলঙ্কা দলের প্রতিনিধিত্ব করেছেন। ঐ প্রতিযোগিতায় তার দল স্বর্ণপদক লাভ করেছিল। নভেম্বর, ২০১৫ সালে নিউজিল্যান্ডের বিপক্ষে অনুষ্ঠিত একদিনের আন্তর্জাতিকের শেষ তিন বলে তিন উইকেট নিয়ে হ্যাট্রিক করার কীর্তিগাঁথা রচনা করেন। এরফলে শ্রীলঙ্কার প্রথম মহিলা হিসেবে ওডিআই হ্যাট্রিক করার নজির গড়েন।
দোল মন্দির, পুঠিয়া

দোল মন্দির () পুঠিয়া রাজবাড়ির মন্দিরসমূহের একটি। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
১৭৭৮ সালে তৎকালীন জমিদার ভূবেন্দ্রনারায়ণ রায় এই মন্দির নির্মাণ করেন। প্রচলিত লোককথা অনুযায়ী, এটি কোনো পূজাপার্বনের জন্য নির্মিত হয়নি, বরং জমিদারবাবু তাঁর কিশোরী স্ত্রীর সঙ্গে লুকোচুরি খেলার জন্যই খেলাঘররূপে এই বহুতল দালানটি নির্মাণ করেছেন।
রাজশাহী শহর থেকে ৩২ কিলোমিটার দূরে অবস্থিত বিখ্যাত পুঠিয়া রাজবাড়ির মুখোমুখি মাঠ পেরিয়ে এই মন্দির স্থাপিত। মন্দিরটির সরাসরি সামনে পুঠিয়া রাজবাড়ি এবং পেছনে বড় শিব মন্দির এবং রথ মন্দির নামক দুটো মন্দির রয়েছে।
চারতলা এই মন্দিরটি বর্গাকার, প্রতিটি তল ওপরে ওঠার সঙ্গে সঙ্গে আনুপাতিক হারে কমে এসেছে মেঝের ক্ষেত্রফল। একই ভাবে উচ্চতাতেও প্রতি তলা ওঠার সঙ্গে সঙ্গে কমে এসেছে মেঝে থেকে ছাতের দূরত্ব। নিচতলা থেকে দোতলার মেঝের দূরত্ব যতোটা, তার থেকে দোতলার মেঝে থেকে তিনতলার ছাতের দূরত্ব কম। এভাবেই চতুর্থ তলা পর্যন্ত যাওয়ার পর ওপরে রয়েছে গম্বুজাকৃতির সূচালো চূড়ো। প্রত্যেক তলের চারপাশে ঘিরে রয়েছে প্রশস্ত তলের টানা বারান্দা। নিচতলার প্রতিটি বাহুতে ৭টি, দোতলায় ৫টি, তিনতলায় ৩টি এবং চতুর্থতলায় ১টি, মোট দরজার সংখ্যা যথাক্রমে ২৮,২০,১২ এবং ৪টি। মোট প্রবেশ পথ তথা দরজার সংখ্যা ৬৪, এজন্য স্থানীয় অধিবাসীগণ একে ডাকেন হাজারদুয়ারী বলে।
মন্দিরটিতে কোনো প্রতিমা কিংবা পূজোর ঘর নেই, পুরোহিত-পূজারিদের আনাগোনা দেখা যায় না। ধারণা করা হয়, এটি পূজার উদ্দেশ্যে নির্মিত কোনো মন্দির নয়। তিনতলা পর্যন্ত প্যারাপেট দেওয়াল এবং চতুর্থ তলার মারলন অলঙ্কার মন্দিরটিকে সুসজ্জিত করেছে।
বড়াইল পর্বত

বড়াইল পর্বত উত্তর-পূর্ব ভারতের একটি অন্যতম বিশাল পর্বতমালা। এই পর্বতমালা অসম তথা মণিপুর ও নাগাল্যাণ্ড-এর কিছু অঞ্চল জুড়ে বিস্তৃত (দ্রাঘিমাংশ ৯৩.১৫০০° , অক্ষাংশ ২৫.১৫০০°)। এই পর্বত প্রধানত অসমের ডিমা হাসাও জেলাতে অবস্থিত ও এটি হল অসমের সর্বোচ্চ ও দীর্ঘ পাহাড় (বা পর্বত)। এর সর্বোচ্চ শৃংগটির উচ্চতা হল ১৩৮০ মিটার। এই পর্বতটি বিশাল হিমালয় পর্বতমালার অংশ বিশেষ। 
এই বড়াইল পর্বত জুড়ে আছে সমগ্র বড়াইল অভয়ারণ্য। বড়াইল পর্বত হল বিভিন্ন জীব-জন্তু ও উদ্ভিদের আবাসস্থল। জৈব-বৈচিত্রের জন্য বিখ্যাত এই সমগ্র অঞ্চল। বড়াইল পর্বতের প্রাকৃতিক আভা বিভিন্ন দেশী-বিদেশী পর্যটককে আকর্ষণ করে আসছে। এই পর্বতের সবচেয়ে নিকটতম স্থান হল হাফলং (দূরত্ব ১৭.২ কিঃ মিঃ)।
বার পাইকের গড়

বার পাইকের গড় বাংলাদেশের রংপুর বিভাগে অবস্থিত একটি প্রাচীন স্থাপনা। এটি মূলত দিনাজপুর জেলার ঘোড়াঘাট উপজেলার অন্তর্গত একটি প্রাচীন দুর্গ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
ঘোড়াঘাট-রানীগঞ্জ রোডের উপর বিরাহিমপুর কাছারী। এর উত্তরে দিওয়ান গাযীর মাযার। তার পূর্বদিকে মহিলা বা ময়লা নদী অবস্থিত। নদীর ডান দিকে যে ত্রিভূজাকৃতি স্থলভাগ আছে সেটাই বারপাইকের গড় নামে পরিচিত।
বারপাইকের গড়ের পশ্চিম দিকে নদীর চেয়ে চওড়া ও গভীর পরিখা আছে। একসময় এই খাদে পানির প্রবাহ অনেক ছিল। খাদের পাশে বড় রাজপথ আছে। প্রাচীনকালে এই গড়ের ভিতরে একটি অট্টালিকা ছিল, ব্রিটিশ আমলেও তার সামান্য অস্তিত্ব দেখা গিয়েছিল। এখন এখানে সামান্য উঁচু মাটির ঢিবি দেখা যায়।
কথিত আছে গৌড়ের সুলতান যখন রুকনউদ্দিন বরবক শাহ (১৪৫৯-১৪৭৬ খ্রি.) ছিলেন, তখন তার সেনাপতি শাহ ইসমাইল গাজী ১২ জন পাইকস এই দুর্গে আশ্রয় নিয়েছিলেন। ১২ জন পাইক থাকার কারণে এই দুর্গটির নাম বারপাইকের গড় হয়।
দেশ অনুযায়ী কয়লা

এই নিবন্ধে দেশ অনুসারে কয়লা খনি ও কয়লা উৎপাদনের তালিকা দেওয়া হয়েছে। সব তথ্য ব্রিটিশ পেট্রোলিয়াম এর থেকে নেওয়া হয়েছে।
কয়লা খনির তালিকাটিতে সব ধরনের কয়লাকে ধরা হয়েছে ও বিশ্বের মোট কয়লাখনির ০.১% কয়লা খনি থাকা দেশসমূহকে অন্তর্ভুক্ত করা হয়েছে।
কয়লা উৎপাদনর তালিকাটিতে ১ মিলিয়ন টন বা ততোধিক কয়লা উৎপাদনকারী দেশসমূহকে অন্তর্ভুক্ত করা হয়েছে।
কয়লা উৎপাদন সম্বন্ধীয় অন্যান্য তালিকাসমূহ:
৩৭ নং জাতীয় সড়ক (ভারত)

৩৭ নং জাতীয় হাইওয়ে (, সংক্ষেপে NH 37) একটি ভারতএর অন্তর্গত যেটি অসম রাজ্যর অনেকগুলি জেলার মধ্য দিয়ে অতিক্রম করেছে। পথটির মোট দৈর্ঘ্য হল ৬৮০ কিলোমিটার। 
৩১ নং জাতীয় হাইওয়ের থেকে ৩১ বি নং জাতীয় হাইওয়ে নামে ৩৭ নং জাতীয় হাইওয়ে আরম্ভ হয়েছে। এটি গোয়ালপারাতে ব্রহ্মপুত্র নদী পার হয়ে ব্রহ্মপুত্রের দক্ষিণপারে গোটা অসমজুড়ে বিস্তৃত হয়ে আছে। ৩৭ নং জাতীয় হাইওয়েটি গুয়াহাটী (এর থেকে ৪০ নং জাতীয় হাইওয়ের একটি শাখা শিলং অবধি গেছে), নগাঁও (এর থেকে ৩৬ নং জাতীয় হাইওয়ের একটি শাখা ডিমাপুরঅবধি গেছে), জোরহাট, শিবসাগর, ডিব্রুগড় ও তিনিসুকীয়া মধ্যে দিয়ে গেছে। এর উপরে অসমএর কাজিরঙা রাষ্ট্রীয় উদ্যানএর মাঝ দিয়েও গেছে।
২০১৬–১৭ আন্তর্জাতিক ক্রিকেট

২০১৬-১৭ আন্তর্জাতিক ক্রিকেট মৌসুম সেপ্টেম্বর, ২০১৬ থেকে শুরু হয়ে এপ্রিল, ২০১৭ সালে শেষ হবে।
মৌসুমের শুরুতে দলসমূহের র‌্যাঙ্কিং নিম্নরূপ ছিল:
বিক্রমপুর বিহার

বিক্রমপুর বিহার হলো বাংলাদেশের মুন্সীগঞ্জ জেলার, বিক্রমপুরের অন্তর্গত (রঘুরামপুর) গ্রামে অবস্থিত একটি প্রাচীন বৌদ্ধ বিহার।
এই বৌদ্ধ বিহারটি মুন্সীগঞ্জ জেলার, সদর উপজেলার রামপাল ইউনিয়নের অন্তর্গত (রঘুরামপুর) গ্রামে অবস্থিত।
এটি মহারাজ ধর্মপালের শাসনামলে (অনুমানিক ৮২০ খ্রিষ্টাব্দ নাগাদ) নির্মিত ৩০টি উল্লেখযোগ্য বিহারের মধ্যে অন্যতম। ধর্মপাল ছিলেন পাল সম্রাজ্যের দ্বিতীয় সম্রাট। ঐতিহাসিকভাবে এই মঠটি, অতীশ দীপঙ্করের সাথে সম্পর্কিত, যিনি তিব্বতী বৌদ্ধধর্মের ইতিহাসে একজন গুরুত্বপূর্ণ ব্যক্তিত্ব। অতীশ দীপঙ্করের জীবদ্দশায়, এই অঞ্চলটি ছিল বৌদ্ধ ধর্ম শিক্ষার কেন্দ্রবিন্দু এবং চীন, তিব্বত, নেপাল ও থাইল্যান্ডের মত দূরবর্তী অঞ্চল থেকেও প্রায় ৮০০০ অধ্যয়নকারী ও অধ্যাপক এখানে অধ্যাপনা করতে আসতেন।
অগ্রসর বিক্রমপুর ফাউন্ডেশন (Agrasar Bikrampur Foundation) নামক একটি স্থানীয় সমাজ-সাংস্কৃতিক সংগঠন কর্তৃক চালানো দীর্ঘ ৪ বছরব্যাপী এক প্রত্নতাত্ত্বিক অনুসন্ধানের পর ২০১৩ সালের ২৩শে মার্চ তারিখে, অগ্রসর বিক্রমপুর ফাউন্ডেশন ও জাহাঙ্গীরনগর বিশ্ববিদ্যালয়ের প্রত্নতত্ত্ব বিভাগ যৌথভাবে এই নিদর্শনটি আবিষ্কারের ঘোষণা দেয়। বাংলাদেশ সরকারের সংস্কৃতি মন্ত্রণালয় এই প্রত্নতাত্ত্বিক খননের জন্য অর্থের যোগান দেয়।
২৩শে মার্চ, ২০১৩ তারিখে, বিক্রমপুর অঞ্চলের প্রত্নতাত্ত্বিক খনন ও গবেষণা অধিদপ্তরের মহাপরিচালক, ১০০০ বছর পুরোনো এই বৌদ্ধ বিহারটি আবিষ্কারের ঘোষণা দেন। মার্চ ২০১৩ পর্যন্ত, এখান থেকে প্রায় ১০০ এরও বেশি মূল্যবান মূর্তি ও ভাস্কর্য সংরক্ষণ করা হয়েছে।
খননকার্য চলাকালীন, ৫টি ১১ ফিট × ১১ ফিট আকৃতির কক্ষ খুঁজে পাওয়া গেছে। যদিও, মঠটির সমগ্র আয়তন এপর্যন্ত নির্ণয় করা সম্ভব হয়নি।
২০১৬ গ্রীষ্মকালীন প্যারালিম্পিকের পদক তালিকা

২০১৬ গ্রীষ্মকালীন প্যারালিম্পিকের পদক তালিকায় ৭ থেকে ১৮ সেপ্টেম্বর ২০১৬ পর্যন্ত রিও দি জেনেরিওতে শারিরীক ও মানসিকভাবে অক্ষম ক্রীড়াবিদদের নিয়ে অনুষ্ঠিত ২০১৬ গ্রীষ্মকালীন প্যারালিম্পিকে বিভিন্ন জাতীয় প্যারালিম্পিক কমিটির (এনপিসি) নিয়ন্ত্রণাধীন বিভিন্ন দেশের অক্ষম ক্রীড়াবিদদের দ্বারা প্রাপ্ত স্বর্ণ পদকের সংখ্যা অনুযায়ী জাতিসমূহের ক্রমবদ্ধ তালিকা করা হয়েছে।
<onlyinclude></onlyinclude>
জাতীয় সড়ক ৮ (ভারত)

জাতীয় মহাসড়ক ৮ ভারতের উত্তর-পূর্বাঞ্চলর একটি জাতীয় মহাসড়ক। সড়কটি আসামের করিমগঞ্জ শহরকে ত্রিপুরার সাব্রুম এলাকার সাথে যুক্ত করেছে। এই সড়কটির দৈর্ঘ্য । পূর্বে এটি জাতীয় সড়ক ৪৪ নামে পরিচিত ছিল, যা ২০১০ সালে নামান্তরিত হয়ে জাতীয় সড়ক ৮ হয়।
এটি সাবেক জাতীয় সড়ক ৮ (দিল্লি-জয়পুর-বড়োদরা-বম্বে) থেকে আলাদা, যেটি বর্তমানে জাতীয় সড়ক ৪৮ নামে পরিচিত।
এটি নিন্মোক্ত শহরকে সংযুক্ত করেছে:
তিন কন্যা (১৯৮৫-এর চলচ্চিত্র)

তিন কন্যা একটি ১৯৮৫ সালের বাংলা চলচ্চিত্র। এটি পরিচালনা করেন শিবলি সাদিক। এটি সামাজিক ঘরানার মারপিট ও প্রণয়ধর্মী নাট্য চলচ্চিত্র | চলচ্চিত্রে অভিনেত্রী তিন নায়িকা সুচন্দা, ববিতা ও চম্পা বাস্তব জীবনেও তিন বোন। এটি চম্পা অভিনীত প্রথম চলচ্চিত্র।
ছন্দা, ববি এবং চম্পা একজন পুলিশ কর্মকর্তার তিন কন্যা। দুষ্কৃতিকারীদের কাছ থেকে গুরুত্বপূর্ণ মালামাল জব্দ করার সময় সন্ত্রাসীদের হাতে মারা যান পুলিশ কর্মকর্তা, তিন কন্যা হারিয়ে যায় তিন দিকে। তারপর ছন্দা বড় হয় একজন সাংবাদিকের সংসারে, ববি একটি এতিমখানায় এবং চম্পা একজন পুলিশ কর্মকর্তার বাসায়। তিন বোনই চায় ফিরে পেতে তার বাকী দুই বোনকে, কিন্তু কীভাবে?
তিন কন্যা চলচ্চিত্রের টাইটেল "তিন কন্যা এক ছবি" গানে তিন অভিনেত্রীর মূল নাম ব্যবহৃত হয়। গানটির কথা লিখেন মনিরুজ্জামান মনির, সুর ও সংগীত পরিচালনা করেন আলম খান, যাতে কন্ঠ দেন ভারতীয় গায়ক কুমার শানু।
১) তিন কন্যা একই ছবি - কুমার শানু - শওকত আকবর
২) এক যে ছিলো রাজা - রুনা লায়লা - ববিতা
৩) খবরের কাগজে - রুনা লায়লা - সুচন্দা
৪) দিলের সওদা দিলওয়ালা - () ববিতা
হুগলি শিল্পাঞ্চল

হুগলি শিল্পাঞ্চল বা কলকাতা শিল্পাঞ্চল হল ভারতের সবচেয়ে প্রাচীন ও দ্বিতীয় বৃহত্তম শিল্পাঞ্চল।শিল্পাঞ্চলটি হুগলি নদীর দুই তীরে উত্তরে ত্রিবেণী-কল্যাণী থেকে দক্ষিণে উলুবেড়িয়া-বিড়লাপুর পর্যন্ত ১০০ কিলোমিটার দীর্ঘ ও ১৫-১০ কিলোমিটার চওড়া অঞ্চলে গড়ে উঠেছে। এই শিল্পাঞ্চলটি সমগ্র কলকাতা ও উত্তর চব্বিশ পরগনা, দক্ষিণ চব্বিশ পরগনা, নদিয়া, হুগলি ও হাওড়া জেলার কিছু অংশ নিয়ে গঠিত আর কলকাতা ও হাওড়া শহর হল শিল্পাঞ্চলটির কেন্দ্রবিন্দু।
হুগলি শিল্পাঞ্চলের প্রধান শিল্প হল পাট শিল্প।ভারতের প্রথম পাটকল এই অঞ্চলেই করে উঠেছিল।বর্তমানে এই শিল্পাঞ্চলে মোট ৬০ টি পাটকল রয়েছে।যা ভারতবর্ষের মোট পাটকলের ৭৪ শতাংশ।পাটকল গুলি প্রধানত বজবজ, বিড়লাপুর, উলুবেড়িয়া, সাঁকরাইল, টিটাগড়, জগদ্দল, কাঁকিনাড়া, ভদ্রেশ্বর, আগরপাড়া ও বালি এলাকায় গড়ে উঠেছে। সবচেয়ে বেশি পাটকল রয়েছে টিটাগড়, উলুবেড়িয়া, বালি ও বজবজ এলাকায়। নিম্ন গাঙ্গেয় উপত্যকার পাট,রাণীগঞ্জ অঞ্চলের কয়লা, হুগলি নদীর জল, ক্যালকাটা ইলেকট্রিক সাপ্লাই কর্পোরেশন (সিইএসসি) ও ডাব্লুবিএসইবি (WBSEB)-এর বিদ্যুৎ এবং স্থানীয় সুলভ শ্রমিক এই শিল্পের সহায়ক হয়েছে।
হুগলি শিল্পাঞ্চলে প্রায় ৪০ টি কাপড়কল রয়েছে।এই কল গুলি হাওড়া, সোদপুর, কল্যাণী, বেলঘরিয়া,শ্যামনগর ও পানিহাটি এলাকায় গড়ে উঠেছে। এই অঞ্চলের বিপুল চাহিদা, দক্ষিণ ভারত ও পশ্চিম ভারত থেকে আমদানকৃত তুলো, স্থানীয় মূলধন এই কাপড় কল গুলি গড়ে উঠতে সাহায্য করেছে।
ভারী ইঞ্জিনিয়ারিং শিল্প হুগলি শিল্পাঞ্চলের একটি গুরুত্বপূর্ণ শিল্প ক্ষেত্র।এই শিল্পাঞ্চলের ভারী ইঞ্জিনিয়ারিং শিল্প গুলি-
স্থানীয় অঞ্চলের বাঁশ এবং ঝাড়খণ্ড ও ছত্রিশগড়ের সাবাই ঘাস এই শিল্পাঞ্চলের কাগজ শিল্পের কাঁচামাল হিসাবে ব্যবহৃত হয়। এই কাগজ কারখানা গুলিতে প্রধানত লেখার কাগজ ও টিস্যু পেপার তৈরি হয়।কাগজ কারখানা গুলি হল-
কলকাতা ও পার্শ্যবর্তী এলাকায় রাসায়নিক শিল্প কারখানা গড়ে উঠেছে।এগুলি প্রধানত কোস্টিক সোডা,সালফিউরক অ্যাসিড ও সোডা অ্যাস তৈরি করে।এছাড়া এরা রং পলিথিন,প্লাস্টিক ওষধ তৈরি করে।প্রধান করাখানা গুলি-
বানতলার কলকাতা লেদার কমপ্লেক্স ও বজবজ এর বাটানগর-এর চর্ম শিল্প গড়ে উঠেছে।বর্তমানে ট্যাংরা ও তিলজলা থেকে ট্যানারি গুলি বানতলায় স্থানাস্তরিত করা হয়েছে।বাটানগড়ের বাটা কোম্পানির জুতো বিখ্যাত।বর্তমানে বানতলাতে একটি জুতো কারখানা তৈরির কথা রয়েছে।
এই শিল্পাঞ্চলে মোট ১০০ টির মত তথ্যপ্রযুক্তি কোম্পানি রয়েছে।উল্লেখ যোগ্য কম্পানি গুলি হল - আরএস সফটওয্যার,সিসিএস ,গ্লোবসিন টেকনোলজি প্রভৃতি।সল্টলেকে সফটওয্যার টেকনোলজি পার্ক তৈরি করা হয়েছে।
এনজিসি ৭৫৩৮

এনজিসি ৭৫৩৮ হল একটি তারা তৈরির বিশাল নার্সারি। প্রায় ৯০০০ আলোকবর্ষ দূরের এই নেবুলা পৃথিবীর সবচেয়ে কাছের তারা তৈরির এলাকাগুলির একটি যেখানে অত্যন্ত ভারী তারার জন্ম হচ্ছে। এদের ভর সাধারণত সূর্যের চেয়ে ৮ গুন বা তার বেশি। এটির মত তারা তৈরির কারখানা প্রাথমিকভাবে হাইড্রোজেন গ্যাসে ভর্তি। তাছাড়াও কিছু পরিমাণ কসমিক ডাস্ট আছে। এটির মোট ভর সূর্যের ৪,০০,০০০ গুন। এখানে ১৩টি প্রোটো-স্টার আছে যেগুলো সূর্যের চেয়ে ৪০ গুন বা তার বেশি ভারী, কিন্তু সেগুলো খুবই ঠাণ্ডা, তাপমাত্রা -২৫০ ডিগ্রী সেলসিয়াসেরও কম।
২০১৬–১৭ নিউজিল্যান্ড ক্রিকেট দলের ভারত সফর

নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক সেপ্টেম্বর ও অক্টোবর, ২০১৬ সালে ভারত সফর করে। এ সফরে দলটি স্বাগতিক ভারত দলের বিপক্ষে তিনটি টেস্ট ও পাঁচটি একদিনের আন্তর্জাতিকে প্রতিদ্বন্দ্বিতায় অবতীর্ণ হয়। ভারত টেস্টে ৩-০ ও একদিনের আন্তর্জাতিকে ৩-২ ব্যবধানে সিরিজ জয় করে।
এপ্রিল, ২০১৫ সালে ভারতীয় ক্রিকেট নিয়ন্ত্রণ বোর্ড (বিসিসিআই) ঘোষণা করে যে, একটি টেস্ট দিবা/রাত্রিতে অনুষ্ঠিত হবে। নিউজিল্যান্ড ক্রিকেট মন্তব্য করে যে, খেলাটির নিশ্চয়তার লক্ষ্যে বেশ কয়েকটি সমস্যার সমাধান করা আবশ্যক। জুন, ২০১৬ সালে বিসিসিআই ২০১৬-১৭ মৌসুমের সময়সূচী প্রকাশ করলেও দিবা/রাত্রির টেস্টে কথা উল্লেখ করেনি। কিন্তু বাংলা ক্রিকেট সংস্থার এক ঊর্ধ্বতন কর্মকর্তার বরাত দিয়ে প্রতিবেদনে উল্লেখ করা হয় যে, কলকাতায় দিবা/রাত্রির টেস্ট খেলার আয়োজন করা হবে। জুনের শেষদিকে খেলার তারিখ ঘোষণা করা হয় ও বিসিসিআই স্থানীয় সময় ৯:৩০ ঘটিকায় টেস্টগুলো শুরুর কথা জানায়।
সেপ্টেম্বর, ২০১৬ সালে বিসিসিআই কর্ব চথের জন্য ১৯ অক্টোবর থেকে ২০ অক্টোবরে দ্বিতীয় ওডিআইয়ের সময় পরিবর্তন করে। প্রথম টেস্ট কানপুরে অনুষ্ঠিত হচ্ছে যা ভারতের ৫০০তম টেস্ট খেলা হিসেবে পরিগণিত।
কলকাতায় অনুষ্ঠিত দ্বিতীয় টেস্টের মাধ্যমে নিজ দেশে ভারত ২৫০তম টেস্ট ম্যাচ উদ্‌যাপন করে। ধর্মশালায় অনুষ্ঠিত সিরিজের প্রথম ওডিআইয়ের মাধ্যমে ভারতের ৯০০তম একদিনের আন্তর্জাতিক উদ্‌যাপন করে। দ্বিতীয় টেস্ট শেষে প্রতিবেদন আকারে প্রকাশিত হয় যে, লোধা কমিটি বিসিসিআইয়ের ব্যাংক একাউন্ট জব্দ করার সিদ্ধান্ত নিয়েছে। এ প্রেক্ষাপটে বিসিসিআই সফরের বাদবাকী খেলা বানচালের হুমকি প্রদান করে। নিউজিল্যান্ড ক্রিকেটের প্রধান নির্বাহী ডেভিড হোয়াইট মন্তব্য করেন যে, তাদের দল সফর চালিয়ে যাবার পক্ষপাতি ও ইন্দোরে অনুষ্ঠিতব্য তৃতীয় টেস্টে অংশগ্রহণের জন্য প্রস্তুতি নিচ্ছে। পরবর্তীতে অবশ্য লোধা কমিটি তাদের অবস্থান স্পষ্ট করে তুলতে বক্তব্য দেয়। তারা জানায় যে, বিসিসিআইয়ের অ্যাকাউন্ট জব্দ নয়; বরং নির্দিষ্ট দুইটি লেনদেন বন্ধ করার অনুরোধ জানিয়েছে।
আঘাতের কারণে টিম সাউদিকে টেস্ট দলের বাইরে রাখা হয় ও ম্যাট হেনরিকে তার স্থলাভিষিক্ত করা হয়।
ঘোড়াঘাট দুর্গ

ঘোড়াঘাট দুর্গ দিনাজপুর জেলার ঘোড়াঘাট উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। প্রাচীন এ দুর্গে খননকার্য পরিচালনার সময় বহু ধর্মীয় ও অন্যান্য স্থাপনার সন্ধান পাওয়া যায় তবে এর মধ্যে কয়েকটি মসজিদের ধ্বংসাবশেষ ও ঢিবি ব্যতীত তেমন কিছু অবশিষ্ট নেই।
ঐতিহাসিক বুকাননের মতে, মধ্যযুগের ঘোড়াঘাট ছিল ১০ মাইল লম্বা ও ২ মাইল চওড়া। শহরটি ছিল অত্যন্ত জনবহুল ও বসতিপূর্ণ শহর।
প্রবাদে আছে ৫০ বাজার ও ৫৩ গলির শহর ছিলো এই ঘোড়াঘাট। ১৭৫৬ সালে ইংরেজ সেনাপতি মিঃ কট্রিল কর্তৃক ঘোড়াঘাটের শেষ মুসলমান ফৌজদার মীর করম আলী খান পরাজিত ও বিতাড়িত হন এবং মাত্র কয়েক বছরের মধ্যে ঘোড়াঘাটের প্রশাসনিক দফতর দিনাজপুরে স্থানান্তরিত হলে শুরু হয় বিদেশাগত ইংরেজ শাসন এবং কালক্রমে শহরটি ধ্বংসের দিকে এগিয়ে যায়।
কোম্পানির সৈন্যদের মধ্যে অসংখ্য যুদ্ধ হয় এই ঘোড়াঘাটে। ১৭৮৩ সালে বিদ্রোহীদের আন্দোলন কমে গেলে ইংরেজেরা প্রশাসনিক কাজে মন দেয়। ১৭৮৬ সালে লর্ড কর্ণওয়ালিশ আমলে ঘোড়াঘাট জেলা ছিল কিন্তু ১৭৮৭ সালে জেলার সংখ্যা কমিয়ে দিয়ে ২৩টি জেলা করা হয়। এর কারণে ঘোড়াঘাট নামক এক জেলার বিলপ্তি ঘটে। ফলে প্রশাসনিক দ্বায়িত্ব দিনাজপুরে চলে গেলে স্থানীয়রাও অনেকেই এ স্থান ত্যাগ করে দিনাজপুরে যেতে শুরু করেন। এভাবে প্রায় বিলুপ্ত হয়ে যায় ঘোড়াঘাট দুর্গ।
বিভিন্ন সময় ঘোড়াঘাট দুর্গ বিভিন্ন রাজার অধীনে ছিলো। রাজারা তখন তাদের প্রয়োজন মত যুদ্ধ ব্যবস্থার জিনিস রাখতো এই দুর্গে। ঐতিহাসিক বই সমূহের আলোকে জানা যায় যে, এই দুর্গে সম্রাট আকবরের সময় ৯০০ অশ্বারোহী বাহিনী ছিলো এবং তাদের সাথে আরো ছিলো ৫০টির অধিক হাতি ও ৩২,৬০০ জনের মত পদাতিক বাহিনী।
ঘোড়াঘাট দুর্গটি দিনাজপুরের করোতোয়া নদীর তীরে অবস্থিত। দুর্গের অবশিষ্ট মসজিদটি দুর্গের দক্ষিণ ও পূর্বকোণে অবস্থিত। চারকোণা মসজিদটির তিনকোণেই পূর্বে তিনটি গম্বুজ ছিলো কিন্তু বর্তমানে এগুলো ভগ্নপ্রায়।
মসজিদটির চারপাশেই রয়েছে ছড়ানো ছিটানো কয়েকটি ঢিবি। ঢিবিগুলো পূর্বে মসজিদ বা অন্য ধর্মীয় স্থাপনা অথবা কোন ভবনের অংশ ছিল বলে প্রত্নতত্ত্ববিদগণ মনে করেন। দুর্গের চারপাশই দেওয়াল দিয়ে ঘেরা ছিলো যেগুলোও বর্তমানে প্রায় বিলীন হয়ে গেছে।১০৮০ এর দশকে দুর্গের একটি ঢিবি খনন করা হয় ও সেখান থেকেও একটি প্রাচীন মসজিদের সন্ধান পাওয়া যায়। নতুন উন্মুক্ত হওয়া মসজিদটি দুর্গ প্রাচীরের পশ্চিম দিকে অবস্থিত।
জাতীয় সড়ক ২২৯ (ভারত, পুরাতন সংখ্যায়ন)

২২৯ নং জাতীয় সড়ক (, সংক্ষেপে: NH 229) হল অরুণাচল প্রদেশএর একটি জাতীয় সড়ক। এই জাতীয় সড়কটি রাজ্যের পশ্চিমে অবস্থিত শহরে আরম্ভ হয়েছে। তারপর থেকে এই পথটি পাছিঘাট গিয়ে শেষ হয়েছে। এর মোট দৈর্ঘ্য হল ১০৯০ কি.মি.। এই পথটি কেবল অরুণাচল প্রদেশএই বিস্তৃত হয়ে আছে।
জাতীয় সড়ক ২১৭ (ভারত)

জাতীয় সড়ক ২১৭ হল অসম ও মেঘালয়-এর মধ্যে বিস্তৃত হয়ে থাকা একটি জাতীয় সড়ক। এই সড়কটি অসম-এর পাইকান থেকে শুরু হয়ে মেঘালয়ের দালুতে গিয়ে শেষ হয়েছে। এই সড়কটির দৈর্ঘ্য হল ৩০৭ কি.মি. (১৯১ মাইল)।
জাতীয় সড়ক ২১৫ (ভারত)

জাতীয় সড়ক ২১৫ আসামের মহাদেবপুর ও ডিব্রুগড়-এর মধ্যে সংযোগ স্থাপন করেছে। এই সড়কটি মহাদেবপুর আরম্ভ হয়ে ডিব্রুগড়ে শেষ হয়েছে।
জামিয়া আরাবিয়া ইমদাদুল উলুম ফরিদাবাদ

জামিয়া আরাবিয়া ইমদাদুল উলূম ফরিদাবাদ মাদ্রাসা () ঢাকা শহরের প্রাচীন ও বৃহৎ ইসলামি বিদ্যাপীঠ। বাংলাদেশের শীর্ষস্থানীয় ইসলামী শিক্ষা-প্রতিষ্ঠান সমূহের মধ্যে অন্যতম। মাদ্রাসার বর্তমান মুহতামিম আব্দুল কুদ্দুস।
১৩৭৫ হিজরী মোতাবেক ১৯৫৬ সালে শামসুল হক ফরিদপুরী মাদ্রাসাটি প্রতিষ্ঠা করেন। নামকরণ করেন হাজী ইমদাদুল্লাহ মুহাজিরে মক্কীর নামে। এ প্রতিষ্ঠানটির প্রথম মুরুব্বী ও মুতাওয়াল্লী ছিলেন নিজেই এবং মুহতামিম ছিলেন সহপাঠী মুহাম্মাদুল্লাহ হাফেজ্জী হুজুর। বেফাকুল মাদারিসিল আরাবিয়া বাংলাদেশ ১৯৭৮ সালে প্রতিষ্ঠালাভ করে এ মাদ্রাসায় এবং প্রতিষ্ঠাকাল থেকে প্রায় একযুগ বেফাকের প্রধান কার্যালয়ও ছিল এ মাদরাসাতে।
বাংলাদেশের ঢাকার বুড়িগঙ্গা নদীর তীরে পুরনো ঢাকার গেন্ডারিয়া এলাকায় মাদ্রাসার অবস্থান। মাদ্রাসার সর্বমোট আয়তন: ৪.৬ একর। চারপাশে রয়েছে চারটি ভবন পশ্চিম পাশে বেলাল মসজিদ। আটটি বহুতল ছাত্রাবাস ও শিক্ষাভবন। দুটি উন্মুক্ত পাঠাগার ছাড়াও ফতোয়া বিভাগ ও মাসিক নেয়ামতের জন্য রয়েছে পৃথক পাঠাগার।
মকতব, হেফজখানা, কিতাব বিভাগ ও ফতোয়া বিভাগে তিন হাজারেরও বেশি ছাত্র এখানে আবাসিক থেকে পড়ালেখা করছে। পড়ালেখার পাশাপাশি ছাত্রদের আমল-আখলাক ও আত্মশুদ্ধির প্রতিও সমান গুরুত্ব প্রদান করা হয়।
এই মাদ্রাসার মুখপত্র হিসেবে নেয়ামত নামের একটি মাসিক ম্যাগাজিন প্রকাশিত হয়। শামসুল হক ফরিদপুরী ১৯৩৭ সালে এটি প্রতিষ্ঠা করেন; কিন্তু ১৯৯১ সালে এর প্রকাশনা বন্ধ হয়ে যায়। ২১ বছর পর ২০১৩ সাল থেকে এটি আবার প্রকাশিত হচ্ছে। পত্রিকার নির্বাহী সম্পাদক মুতিউর রহমান।
আধুনিক ইতিহাস

"আধুনিক ইতিহাস, আধুনিক সময়ের ইতিহাস বা আধুনিক যুগ বলতে বিশ্ব ইতিহাস-রচনাপদ্ধতি অনুসৃত সময়সীমায় ইউরোপের ইতিহাসের উত্তর-ধ্রুপদি যুগ বা মধ্যযুগের পরবর্তী সময়কে বোঝায়। আধুনিক ইতিহাসের উপবিভাগ নির্ণয় করা যায় নিম্নলিখিতভাবে:
কিছু ঘটনা যথাযথ অর্থে নতুন না হলেও বিশ্বকে উপলব্ধি করার নতুন পথ প্রদর্শন করায়। আধুনিকতার ধারণা এই সকল ঘটনার সাধারণ অর্থ ব্যাখ্যা করে এবং সেগুলোর প্রধান প্রধান ফলাফলের ব্যাখ্যা করার চেষ্টা করে।
আধুনিক ইতিহাস অধ্যয়নের মৌলিক অসুবিধা হচ্ছে এটি একটি আধিক্য থেকে বর্তমান কাল পর্যন্ত নথিভুক্ত করা হয়েছে। এই সকল নথি থেকে প্রাপ্ত তথ্যের নির্ভরযোগ্যতা বিবেচনা করা একান্ত প্রয়োজনীয়।
প্রাক আধুনিক যুগে অনেক মানুষ নিজের ইন্দ্রিয় অনুভূতি প্রায়ই প্রকাশ করতো বিশ্বাস এর দ্বারা,সেটা হতে পারে একটি একক ঈশ্বরে প্রতি বা অনেক উপাস্য বা ঈশ্বরের প্রতি। প্রাক-আধুনিক সংস্কৃতিতে একটি ব্যক্তিস্বাতন্ত্র্য ধারণা তৈরি না করার চিন্তা করা হয়েছে। যদিও, ধর্মীয় কর্মকর্তারা, যারা প্রায়ই ক্ষমতার পদে থাকতেন, তারা সাধারণ মানুষের আধ্যাত্মিক মধ্যস্থতাকারীদের মধ্যে ছিল। এটা শুধুমাত্র এই মধ্যস্থতাকারীদের জন্য, যারা জনসাধারণ দের ঐশ্বরিক অ্যাক্সেস হিসেবে একমাত্র মাধ্যম ছিল। ঐতিহ্য প্রাচীন সংস্কৃতির জন্য পবিত্র ছিল এবং অপরিবর্তনীয় ছিল একই সাথে একটি সংস্কৃতিতে অনুষ্ঠান এবং সুনীতি সামাজিক শৃঙ্খলায় কঠোরভাবে প্রয়োগ করা হত।
"আধুনিক" শব্দটি ১৬ শতকের দিকে উদ্ভাবিত হয় যা বর্তমান বা সাম্প্রতিক সময়কে নির্দেশ করার জন্য ব্যবহিত হয় (ল্যাটিন ক্রিয়া-বিশেষণ Modo থেকে উদ্ভূত, যার অর্থ "এইমাত্র")।ইউরোপীয় রেনেসাঁ (প্রায় ১৪২০-১৬৩০ সময়কাল) যা "পরবর্তি মধ্য যুগ" এবং "আধুনিক সময়ের প্রথমদিক"কার বিশেষ পরিবর্তন গুলো চিহ্নিত করে। এই সময়কাল শুরু হয় ইতালিতে এবং এটা ত্বরান্বিত করে ধ্রুপদী শিল্প ও সাহিত্যের পুনঃআবিষ্কারকে। এছাড়া আবিষ্কার যুগ থেকে নতুন দৃষ্টিকোণ অর্জন করে। দূরবীন ও মাইক্রোস্কোপ উদ্ভাবন এবং জ্ঞান ও চিন্তাজগতের সম্প্রসারণ ঘটে।
সমসাময়িক যুগে বিভিন্ন সামাজিক-প্রযুক্তিগত প্রবণতা ছিল। ২১ শতকের দিক এবং পরবর্তী আধুনিক বিশ্ব সংক্রান্ত বিষয়বস্তু অনুযায়ী, তথ্যপ্রযুক্তির যুগ এবং কম্পিউটারের ব্যবহার ছিল। পুরোপুরি সর্বব্যাপী ব্যবহার ছিলনা কিন্তু প্রায়ই দৈনন্দিন জীবনে ব্যবহার হত।
আধুনিক যুগে একাধিক উল্লেখযোগ্য উন্নয়ন ঘটে। বিজ্ঞান, রাজনৈতিক, যুদ্ধবিগ্রহ, এবং প্রযুক্তিতে উল্লেখযোগ্য যে সকল উন্নয়ন হয় তার সময়কাল ছিল আধুনিক যুগ। এ ছাড়াও এটি আবিষ্কার এবং বিশ্বায়নের যুগে পরিনত হয়।ঠিক এই সময়ে, বিশেষ করে ইউরোপীয় ক্ষমতা এবং পরে তাদের উপনিবেশ বিশ্বের অন্যান্য স্থানে রাজনৈতিক, অর্থনৈতিক, এবং সাংস্কৃতিক উপনিবেশ স্থাপন শুরু করে।
আধুনিক যুগ প্রথম দিকের সময়কাল নির্দেশ করে যাকে "প্রথম দিকের আধুনিক যুগ" হিসেবে বলা হয়। এর স্থায়ীত্ব কাল ছিল প্রায় ১৫০০ খ্রিষ্টাব্দ থেকে ১৮০০ খ্রিষ্টাব্দ পর্যন্ত (প্রায় ১৮১৫)। প্রথম আধুনিকতার যা অন্তর্ভুক্ত রয়েছে :
আধুনিক যুগের প্রথম দিকের গুরুত্বপূর্ণ ঘটনাবলি :
এক বিপ্লবের যুগ এই সময়কাল কে প্রভাবিত করে।শুরু হয় আমেরিকা ও ফ্রান্সের সেই বিদ্রোহ, এছাড়াও রাজনৈতিক পর্যায়ের অনেক পরিবর্তনও হয় যা পরবর্তীতে অন্যান্য দেশে আংশিকভাবে প্রভাব বিস্তারে চেষ্টা চালায় বিশেষ করে নেপলীয় যুদ্ধের উত্থানের পর এবং তাদের চিন্তা ও ধারণার উপরে প্রভাব পরে যা জাতীয়তাবাদ থেকে সৈন্যবাহিনী সাংগঠনিক ধারণা থেকে হয়।
ঝাউদিয়া শাহী মসজিদ

ঝাউদিয়া শাহী মসজিদ কুষ্টিয়া জেলায় অবস্থিত বাংলাদেশর অন্যতম একটি প্রত্নতাত্ত্বিক নির্দশন। জেলা সদরের ঝাউদিয়া ইউনিয়নের ঝাউদিয়া গ্রামে অবস্থিত বলে গ্রামের নাম অনুসারে এই মসজিদটির নাম রাখা হয়েছে "ঝাউদিয়া শাহী মসজিদ"। মসজিদটি নির্মাণে ইট, পাথর, বালি ও চিনামাটি ব্যবহার করা হয়েছে। প্রতি শুক্রবারে এখানে দূর-দূরান্ত থেকে মানুষ ধর্মীয় মনবাসনা পূরনের উদ্দেশ্যে আসে। এই জন্য প্রতি শুক্রবারে এখানে কর্তৃপক্ষ কর্তৃক মেলার আয়োজন করা হয়।
ঝাউদিয়া মসজিদ সম্পর্কে স্থানীয়দের মধ্যে অনেক কিংবদন্তি প্রচলিত তবে এর সঠিক ইতিহাস সম্পর্কে জানা যায় না। জনশ্রুতি অনুসারে, ইরাকের শাহ সুফি আদারি মিয়া ইসলাম ধর্ম প্রচারের উদ্দেশ্যে এ অঞ্চলে আস্তানা তৈরি করেন ও তিনিই এ সময় এই মসজিদটি নির্মাণ করেন। তবে, প্রচলিত বিশ্বাস অনুসারে এটাও মনে করা হয় যে, মসজিদটি অলৌকিকভাবে তৈরি হয়েছে। স্থানীয়রা এটাও মনে করেন মসজিদের পাশেই উক্ত সুফি সাধকের কবর রয়েছে।
বর্তমান মসজিদটির দ্বারপ্রান্তে এটি মুঘল সম্রাট আওরঙ্গজেবের সময় তৈরি করা হয়েছিল বলে উল্লেখ করা হয়েছে। তবে এটি সম্পর্কেও প্রত্নতাত্ত্বিক কোন নথি পাওয়া যায়নি। ১৯৬৯ সালে এটি বাংলাদেশ প্রত্নতত্ত্ব অধিদপ্তরের তালিকাতে নথিভুক্ত করা হয়েছিল। প্রত্নতত্ত্ব অধিদপ্তরের চুক্তি অনুযায়ী এটি ঝাউদিয়া গ্রামের জনৈক "হাসান আলী চৌধুরী" ও তার পরিবারের সদস্যগণ তত্ত্বাবধান করে আসছেন। তবে বর্তমানে মসজিদটি সরাসরিই বাংলাদেশ প্রত্নতত্ত্ব অধিদপ্তর পরিচালনা করে থাকে।
ঝাউদিয়া মসজিদটির মূল অবকাঠামোতে তিনটি গম্বুজ ও চারকোণায় চারটি অনতিউচ্চ মিনার রয়েছে।
আতহার আলী

আতহার আলী (১৮৯১ - ৬ অক্টোবর ১৯৭৬) ছিলেন একজন বাঙালি ইসলামি চিন্তাবিদ, রাজনীতিবিদ ও সংসদ সদস্য। নেজামে ইসলাম পার্টির সাবেক সভাপতি। তার নেতৃত্বে নেজামে ইসলাম ১৯৫৪ সালের প্রাদেশিক পরিষদে তিনিসহ ৪টি জাতীয় পরিষদে ৩৬ আসন লাভ করে। তিনি ব্রিটিশ বিরোধী আন্দোলন এবং আইয়ুব খান বিরোধী আন্দোলন ছাড়াও তিনি প্রতিটি জাতীয় সংগ্রামে অংশ গ্রহণ করেন। পাকিস্তানের উভয় অংশ থেকে বাংলাকে রাষ্ট্রভাষা করার দাবি উত্থাপনকারী প্রথম রাজনৈতিক ব্যক্তিত্ব আতহার আলী। এছাড়াও তিনি ছিলেন স্বাধীনতা বিরোধী একজন রাজাকার।
আতহার আলী ১৮৯১ সালে ব্রিটিশ ভারতের বেঙ্গল প্রেসিডেন্সির অন্তর্গত সিলেটের বিয়ানীবাজারের ঘুঙ্গাদিয়া গ্রামে জন্মগ্রহণ করেন। তার বাবার নাম মৌলভি আজিম খান। আতহার আলী ঝিঙ্গাবাড়ি আলিয়া মাদ্রাসায় প্রাথমিক ও মাধ্যমিক শিক্ষা লাভ করেছেন। এরপর তিনি মুরাদাবাদ কাসেমিয়া, রামপুর আলিয়া মাদ্রাসা, মাজাহেরে উলুম সাহারানপুর ও দারুল উলুম দেওববন্দে উচ্চশিক্ষা অর্জন করেছেন। তিনি মাওলানা আশরাফ আলি থানভির ছাত্র ছিলেন।
শিক্ষাগ্রহণ শেষে আতহার আলী দেশে ফিরে শিক্ষকতায় যোগ দেন। তিনি সিলেট ঝিঙ্গাবাড়ি আলি মাদ্রাসা ও কুমিল্লার জামিয়া মিল্লিয়াসহ অন্যান্য মাদ্রাসায় শিক্ষকতা করেছেন। ১৯০৯ সালে তিনি কিশোরগঞ্জ মসজিদের ইমাম নিযুক্ত হন।
ব্রিটিশ বিরোধী আন্দোলনে আতহার আলী অংশগ্রহণ করেছেন। নবগঠিত পাকিস্তানে যোগ দেয়ার প্রশ্নে অনুষ্ঠিত সিলেট গণভোটে তিনি গুরুত্বপূর্ণ ভূমিকা পালন করেছেন। এই ভোটের ফলে আসাম থেকে সিলেট বিচ্ছিন্ন হয়ে পূর্ব বাংলায় যোগ দেয়।
১৯৫২ সালে তিনি নেজামে ইসলাম দলের সভাপতি নির্বাচিত হন। তার নেতৃত্বে নেজামে ইসলাম ১৯৫৪ সালে অনুষ্ঠিত নির্বাচনে প্রাদেশিক পরিষদে ৪টি ও জাতীয় পরিষদে ৩৬টি আসন লাভ করে। প্রাদেশিক পরিষদের উক্ত ৪টি আসনের একটিতে তিনি প্রার্থী হিসেবে বিজয়ী হয়েছিলেন। ১৯৬৫ সালে আইয়ুব খানের সরকার তাকে গ্রেপ্তার করে। ভারত-পাকিস্তান যুদ্ধের পূর্বে তিনি মুক্তি পান। এরপর ওয়াজনসিহতমূলক কর্মকাণ্ডের মাধ্যমে ইসলাম প্রচারে আত্মনিয়োগ করেন। এছাড়া বিভিন্ন জাতীয় আন্দোলনে অংশ নিয়েছিলেন।
আতহার আলী ১৯৪৫ সালে জামেয়া এমদাদিয়া মাদ্রাসা স্থাপন করেন। পরবর্তীতে ময়মনসিংহ দারুল উলুম মাদ্রাসা প্রতিষ্ঠা করেন।
কিশোরগঞ্জের বিখ্যাত শহীদী মসজিদের নবায়ন তার মাধ্যমেই হয়।জীবনের শেষ লগ্নে তিনি নূর মসজিদের ও নবায়ন করেন। এ ছাড়া জামিয়া ইসলামিয়া সেহড়া মোমেনশাহী সহ আরও বিভিন্ন ইসলামী প্রতিষ্ঠান তাঁর মাধ্যমে হয়।
তার লেখা বইয়ের মধ্যে রয়েছে-
১৯৭৬ সালের ৬ অক্টোবর ময়মনসিংহ দারুল উলূম মাদ্রাসায় আতহার আলী মৃত্যুবরণ করেন।
তারই প্রিয় প্রতিষ্ঠান জামিয়া ইসলামিয়ার প্রাঙ্গণে তাকে সমাহিত করা হয়। তার জানাজার নামাজ পড়ান আল্লামা ফয়জুর রহমান। যিনি ময়মনসিংহ বড় মসজিদের ইমাম/খতিব ছিলেন।
কাটাদুয়ার দরগাহ

কাটাদুয়ার দরগাহ বাংলাদেশের রংপুর বিভাগে অবস্থিত একটি প্রাচীন স্থান। এটি মূলত রংপুর জেলার পীরগঞ্জ উপজেলার অন্তর্গত একটি প্রাচীন স্থাপনা। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
পীরগঞ্জ থেকে প্রায় ১১ কি. মি. দক্ষিণে কাটাদুয়ারে অবস্থিত।
রাখালদাস বন্দ্যোপাধ্যায় এখানে দুটি শিলালিপি দেখে বলেছিলেন, এই শিলালিপি সুলতান আলাউদ্দিন হোসেন শাহের আমলকে নির্দেশ করে। শিলালিপি দুটি আবিষ্কার করা হয়েছে দরগাহর কাছে ছোট একটি নদী থেকে। পাঠ করে জানা যায়, কামরূপ ও কামতা বিজয়ী হোসেন শাহের রাজত্বকালে খান-ই-আযম এই মসজিদ নির্মাণ করা হয়।
এটি একটি ছাদবিহীন মাযার যার দক্ষিণ দেয়ালে প্রবেশপথ আছে। দরজার দু’পাশে দুটি শিলালিপি আছে। এর দক্ষিণ পাশে যে প্রাচীন ইমারতের ধ্বংসাবশেষ দেখা যায়, সেখানে হোসেন শাহের আমলের একটি মসজিদ ছিল।
অমৃতসর–কলকাতা শিল্প করিডর

অমৃতসর–কলকাতা শিল্প করিডর হল ভারতের একটি শিল্প উন্নয়ন প্রকল্প। এটি অমৃতসর (পাঞ্জাব) থেকে ডানকুনি (পশ্চিমবঙ্গ) পর্যন্ত বিস্তৃত। অমৃতসর–কলকাতা শিল্প করিডর ভারতের সাতটি রাজ্য – পাঞ্জাব, হরিয়ানা, উত্তরপ্রদেশ, বিহার, ঝাড়খণ্ড ও পশ্চিমবঙ্গ জুড়ে প্রভাব বিস্তার করবে। এই শিল্প করিডোরের দৈর্ঘ্য ১৮৩৯ কিলোমিটার।
সমন্বিত উত্পাদন ক্লাস্টারগুলি অর্থনৈতিক করিডোর উন্নয়নের একটি অবিচ্ছেদ্য উপাদান। ব্যাপক পরিকাঠামো সহায়তা ও ব্যবসা-বান্ধব পরিবেশে সজ্জিত হলে, সমন্বিত উত্পাদন ক্লাস্টারসমূহ নতুন শিল্পের জন্য প্রস্তুত ঘাঁটি হিসাবে কাজ করতে পারে। একটি সমন্বিত উত্পাদন ক্লাস্টার নির্বাচন প্রক্রিয়ার মাধ্যমে, ৭ টি সমন্বিত উত্পাদন ক্লাস্টারকে চিহ্নিত করা হয়েছিল:
অমৃতসর–কলকাতা শিল্প করিডরে সাতটি সমন্বিত উত্পাদন ক্লাস্টার স্থাপনের জন্য প্রথম পরীক্ষামূলক পর্যায়ে কেন্দ্রীয় সরকারের বাজেট সহায়তার মাধ্যমে বিস্তৃত ১৫ বছরে প্রায় ৫৬০০ কোটি টাকার আর্থিক নির্দেশক প্রতিশ্রুতির প্রস্তাব করা হয়েছে।
ইস্টার্ন ডেডিকেটেড ফ্রেট করিডোর

কলকাতা-লুধিয়ানা পণ্য করিডর বা ইস্টার্ন ডেডিকেটেড ফ্রেট করিডর হল সহজে পণ্য পরিবহনের জন্য কলকাতা (ডানকুনি) থেকে লুধিয়ানা পর্যন্ত নির্মাণাধীন পণ্যবাহী রেল করিডর। এই রেল করিডরে শুধু মাত্র রেল ওয়াগান বা মালগাড়ি চলাচল করবে। ফলে সহজে এক স্থান থেকে অন্য স্থানে পণ্য পরিবহন করা যাবে ফলে শিল্পের বিকাশ ঘটবে। এই করিডর এর পাশে মোট ২০ টি শহরে শিল্পতালুক গড়া হবে। রেলপথের জন্য ব্রডগেজ রেল ট্র্যাক ব্যবহার হয়েছে। পূর্ব ডিএফসি'তে দুটি ট্র্যাক থাকবে এবং বিদ্যুতায়িত হবে। পাঞ্জাবের লুধিয়ানা থেকে উত্তরপ্রদেশের খুর্জা (বুলমানশহর) পর্যন্ত ৪০০ কিলোমিটার দীর্ঘ বিভাগটি জমির অভাবের কারণে একক রেল ট্র্যাক দ্বারা নির্মাণ করা হবে এবং রেলথপটি বিদ্যুতায়িত হবে। পূর্ব মালবাহী করিডোর মোট ১৮৫৮ কিলোমিটার দীর্ঘ হবে। করিডরটি ওয়েস্টার্ন ডেডিকেটেড ফ্রেট কররিডরের উৎপত্তি বিন্দু বা স্থান দাদ্রির পার্শ্ববর্তী স্থান দিয়ে যাবে, যা একটি জংশন হিসাবে পরিষেবা প্রদান করবে।
ইস্টার্ন ডেডিকেটেড ফ্রেট করিডর এর মোট দৈর্ঘ্য ১৮৩৯ কিলোমিটার। এই করিডর নির্মাণের জন্য বিশ্ব ব্যাংক ₹৪,১৩৫ কোটি টাকা ঋণ দিয়েছে। করিডরটি মোট সাতটি রজ্যের উপর দিয়ে গেছে । রাজ্য গুলি হল- পশ্চিমবঙ্গ (), ঝাড়খণ্ড (), বিহার (), উত্তরপ্রদেশ (), হরিয়ানা (), পাঞ্জাব ()।
মালবাহী করিডোরটি প্রথমে ৪৪৭ কিলোমিটার লুধিয়ানা-দাদরি-খুর্জা বিভাগকে একক বিদ্যুতায়িত ট্র্যাক নির্মাণ করা হবে। এর পর অবশিষ্ট লাইন পশ্চিমবঙ্গের ডানকুনি (কলকাতা) পর্যন্ত বিদ্যুতায়িত ডাবল ট্র্যাক নির্মাণ করা হবে। সাহনেওয়াল, দারোহা, সিরহিন্দ, রাজপুরা, আম্বালা, যমুনানগর, সাহারানপুর, মুজাফ্ফরনগর, মিরাট, হাপুর, বুলান্দশহর, আলিগড়, হাতরাস, বরন, টুন্ডলা, ফিরোজাবাদ, ইত্তয়া, কানপুর, এলাহাবাদ এবং মুঘলসরাইসহ গুরুত্বপূর্ণ স্টেশনগুলি অন্তর্ভুক্ত রয়েছে এই করিডোরে। প্রধান লাইনের উপরে পণ্যের চাপ কমানোর জন্য, এই লাইনে অনেকগুলি সংযোগ বা জংশন থাকবে। এই লাইনের প্রস্তাবিত জংশনগুলি হলো ধান্ধারীকালান, সিরহিন্দ, রাজপুরা, খালানৌর, খুর্জা, দাউদখাঁন, টুন্ডলা, ভাউপুর, প্রেমপুর, চেওকী/নেনী, জেওনাথপুর, মুঘলসরাই, গাঁজখবাজ, সোনানগর রেলওয়ে স্টেশন, গোমোহ, অন্ডাল এবং ডানকুনি (পূর্ব টার্মিনাল পয়েন্ট।
এই করিডোরের ঠিকাদারি কাজের জন্য একাধিক বিভাগে বিভক্ত করা হয়েছে করিডোরটিকে।
আমঝুপি নীলকুঠি

আমঝুপি নীলকুঠি মেহেরপুর জেলায় অবস্থিত তৎকালীন ইংরেজ নীলকুঠি ও বাংলাদেশের প্রত্নতাত্ত্বিক নিদর্শন। এটি মেহেরপুর জেলা থেকে ৬ কিলোমিটার পূর্বে আমঝুপি নামক গ্রামে অবস্থিত। এর পাশেই রয়েছে কাজলা নদী।
উপমহাদেশে নীলচাষের অবসানের পর বাংলাদেশ প্রতিষ্ঠিত হলে ১৯৭২ সালে এটি প্রথম সংরক্ষণের উদ্যোগ গ্রহণ করা হয়। এই প্রত্নতাত্ত্বিক নিদর্শনটি তৈরির শুরুর দিকে নীলকুঠি হিসেবে ব্যবহার করলেও ক্রমেই এটি ইস্ট ইন্ডিয়া কোম্পানির অফিস হিসেবে ব্যবহৃত হতে থাকে। ইতিহাসবিদদের মতে, এই নীলকুঠিটি খুব সম্ভবত ১৮০০-এর দশকে প্রতিষ্ঠিত হয়েছিল।
কুঠিটিতে কেনি, সিম্পসন, জেমস হিল, ফারগুন ক্রফোর্ড, ওয়ার্টস, হ্যামিল্টন এবং আরও অনেক ইংরেজ শাসকদের অত্যাচার ও শোষণের সাক্ষ্য রয়েছে।
আমঝুপি নীলকুঠিটির দুটি প্রবেশপথ রয়েছে। পুরো নীলকুঠি কমপ্লেক্সটি ৭৭ একরের বেশি জায়গাজুড়ে অবস্থিত। কমপ্লেক্সের মাঝখানে কুঠির মূল ভবনটি অবস্থিত ও এর দুপাশে রয়েছে ফুল বাগান। মাঝখানের প্রধান ভবনটির ভিতর রয়েছে ১৫টি কক্ষ। এছাড়াও ভবনটিতে রয়েছে বড় হল রুম, খাবার কক্ষ, নাচঘর ও অতিথিদের থাকার কক্ষ।
চাপড়াকোট ঢিবি

চাপড়াকোট বাংলাদেশের রংপুর জেলার বদরগঞ্জ উপজেলাস্থ নবম-দশম শতাব্দীর একটি প্রাচীন কীর্তি। স্থানীয়ভাবে এটি "চাপড়াকোট বৌদ্ধবিহার" বা "লোহানীপাড়া বৌদ্ধবিহার" নামেও পরিচিত। এখানে বর্ধন উপাধিধারী একটি রাজবংশের চারজন নৃপতির সন্ধান পাওয়া যায়। এখানে উদ্ধারকুত একটি প্রাচীন শিলালিপি বাংলাদেশ জাতীয় জাদুঘরে সরংক্ষিত রয়েছে। এটি বাংলাদেশ প্রত্নতত্ত্ব অধিদপ্তরের তালিকাভুক্ত প্রত্নতাত্ত্বিক স্থাপনা।
ঐতিহাসিক ভাবে প্রাপ্ত শিলালিপি অনুসারে জানা যায়, নবম-দশম শতাব্দীর দিকে শ্রীধন বর্শনের প্র পৌত্র, শ্রী পাইক বর্ধনের পৌত্র ও শ্রী বিক্রমবর্ধনের পুত্র শ্রী অংশ বর্ধন এই স্থানে একটি মহাবিহার প্রতিষ্ঠা করেছিলেন।
আনুমানিক ৪৫০ X ৫০০ বর্গফুট পরিমাপের বিহারটি আকারে আয়তাকৃতির। এই ধবংসাবশেষকে কেন্দ্র করে চারিদিকে এক কিলোমিটার করে লম্বা চারটি পরিখা রয়েছে। চারদিকের পাতলা ইটের তৈরি বেষ্টনি দেয়াল রয়েছে, যা প্রায় । দেখে বোঝা যায় প্রাচীনকালে এটি একটি বৌদ্ধবিহার ছিল। এর উত্তর-দক্ষিণে দীর্ঘ আঙ্গিনা এবং টানা বারান্দা রয়েছে। এছাড়াও রয়েছে বিহারের আবাসিক কক্ষ। উত্তরদিকে বিহারটির প্রবেশদ্বার।
ধবংসাবশেষে অলঙ্কৃত ইট, পোড়ামাটির চিত্রফলক, একটি শিলালিপি পাওয়া গিয়েছে। লিপিতত্ত্বের বিচারে এটি নবম-দশম শতকের বলে ধরা হয়।
দশ ভূজা মন্দির

দশভূজা মন্দির মাগুরা জেলার মহম্মদপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন।
বর্তমানে দশভূজার মন্দিরটির প্রায় কিছুই অবশিষ্ট নেই। এর অবস্থান ছিল মহাম্মদপুর দুর্গের ভেতর ও সীতারাম প্রাসাদের পূর্বদিকে। মন্দিরটি দুর্গের ভেতর লক্ষ্মীনারায়ণ পুকুরের পাড়ে অবস্থিত। মন্দিরের প্রায় ধ্বংসপ্রাপ্ত ও উদ্ধার করা শিলালিপি থেকে জানা যা যে, এটি ১৬৯৯ থেকে ১৭০০ সালের দিকে নির্মিত হয়েছিল।
দশভূজা মন্দিরের আশেপাশেও বেশ কিছু মন্দিরের অস্তিত্ব রয়েছে। এদের মধ্যে উল্লেখযোগ্য হলো জোড় বাংলা মন্দির। দশভূজা মন্দিরে যে শিলালিপি আবিষ্কৃত হয়েছে সেখানে লেখা রয়েছে, 
মহী-ভুজ-রাস ক্ষেকী শকে দশ ভুজালয়ম অশারি শ্রীমতা সীতারামায়েন মন্দিরম
অর্থাৎ [মহী=১, ভুজ=২, রস=৬ ক্ষৌনী= ১] অঙ্গের রামাগতিতে ১৬২৯ শ্বদ।১৬২৯ শকে বা ১৬৯৯ খৃষ্টাব্দে রাজা সীতারাম রায় এই মন্দির নির্মাণ করেন।
তারিখ-ই-শাহী

তারিখ-ই-শাহী দিল্লি ও বাংলার আফগান সুলতানদের উপর রচিত ইতিহাস গ্রন্থ।
১৫৭২ থেকে ১৫৭৬ সালের মধ্যে বাংলার সুলতান দাউদ খান কররানীর নির্দেশে আফগান লেখক আহমেদ ইয়াদগার এই গ্রন্থ রচনা করেন। গ্রন্থের শিরোনাম ছিল "তারিখ-ই-সালাতিন-ই-আফগানা" অর্থাৎ আফগান সুলতানদের ইতিহাস। কলকাতার এশিয়াটিক সোসাইটি অব বেঙ্গল তারিখ-ই-শাহী শিরোনামে গ্রন্থটি প্রকাশ করে। আফগান সুলতানদের সম্পর্কে এই গ্রন্থে লিপিবদ্ধ অনেক তথ্য অন্য কোনো গ্রন্থে পাওয়া যায় না।
কৃষ্ণ মন্দির (মাগুরা)

কৃষ্ণ মন্দির মাগুরা জেলার মহম্মদপুর উপজেলায় অবস্থিত বাংলাদেশের অন্যতম একটি প্রত্নতাত্ত্বিক নিদর্শন। প্রাচীনকালে মহম্মদপুর উপজেলায় বেশ কিছু মন্দির নির্মাণ করা হয়, এরমধ্যে একটি হলো এই কৃষ্ণ মন্দির। স্থানীয়ভাবে এটি তালখড়ি রাধাকৃষ্ণ মন্দির নামেও পরিচিত।
কিংবদন্তি অনুসারে, সাধক লোকনাথ গোস্বামী মগুরা অঞ্চলে জন্মগ্রহণ করেন। পরবর্তীতে তিনি গুরু শ্রীচৈতন্য দেবের সাথে দেখা করার পর তার শিষ্যত্ব গ্রহণ করেন। এসময় গুরুর নির্দেশে তিনি মাগুরা জেলার মহম্মদপুর অঞ্চলে এসে আস্তানা তৈরি করেন ও বসবাস করা শুরু করেন। সে সময় তিনি ভক্তকুলের জন্য তার জন্মভূমি তালখড়ি গ্রামে এই মন্দিরটি নির্মাণ করেন ও রাধাকৃষ্ণের পূজার জন্য মন্দিরের ভেতর তার মূর্তিও স্থাপন করেন।
বাংলাদেশের স্বাধীনতা যুদ্ধের সময় পাকিস্তানি সেনাবাহিনী কর্তৃক মন্দিরটির ব্যাপক ক্ষতি সাধিত হয়। পরবর্তীতে স্থানীয়দের সহয়তায় বাংলাদেশ প্রত্নতত্ত্ব অধিদপ্তর একে সংস্কার করে। বর্তমানে এটি বাংলাদেশ প্রত্নতত্ত্ব অধিদপ্তরের তালিকাভুক্ত পুরাকীর্তি যদিও এখনো বিভিন্ন উৎসবে মন্দিরটিতে পূজা দেওয়া হয়।
খালিশপুর নীলকুঠি ভবন

খালিশপুর নীলকুঠি ভবন ঝিনাইদহ জেলার মহেশপুর উপজেলায় অবস্থিত বাংলাদেশের অন্যতম প্রত্নতাত্ত্বিক নিদর্শন। ইংরেজ আমলে নির্মিত এ নীলকুঠিটি উপজেলার খালিশপুর নামক গ্রামে অবস্থিত।
ব্রিটিশ ইস্ট ইন্ডিয়া কোম্পানী ভারত উপমহাদেশে নীলচাষ শুরু করার পর অন্যান্য অঞ্চলের মত খালিশপুরেও এই নীলকুঠিটি নির্মাণ করেন। খালিশপুর নীলকুঠিটি কপোতাক্ষ নদের তীরে অবস্থিত। নির্মাণের পর ১৮১০ থেকে ১৮৫৮ সাল পর্যন্ত এই নীলকুঠিটি নীলচাষের জন্য ব্যবহার করা হতো। উপমহাদেশে নীল বিদ্রোহের সূচনা হওয়ার পর অন্যান্য নীলকুঠির মত এ নীলকুঠিটিও ইংরেজরা রেখে চলে যান। পরবর্তীতে জমিদাররা এটি তাদের কাছারি হিসেবে ব্যবহার করতে থাকে। পরবর্তীতে ১৯৪৭ সালে ভারত বিভক্তির সময় তৎকালীন নীলকুঠির মালিক জমিদারও জায়গাটি ছেড়ে চলে যান। এরপর থেকে এটি মূলত পরিত্যক্ত।
বর্তমানে নীলকুঠি ভবন ও এর সংলগ্নজমিটি বাংলাদেশ সরকারের অধীনে রয়েছে। বাংলাদেশের স্বাধীনতা যুদ্ধের পর বাংলাদেশ প্রত্নতত্ত্ব অধিদপ্তর এটিকে প্রত্নতাত্ত্বিক স্থাপনা হিসেবে নথিভুক্ত করে। নীলকুটির পাশেই রয়েছে একটি আমবাগান। নীলকুটি ও আমবাগান মিলিয়ে সংলগ্ন এ জায়গাটি
বোর্নিওবাসী বনমানুষ

বোর্নিওবাসী বনমানুষ বা বোর্নিয়ান ওরাং ওটাং (; "Pongo pygmaeus") এক প্রজাতির বনমানুষ যা বোর্নিওর স্থানীয়। সুমাত্রীয় বনমানুষের সঙ্গে এটি এশিয়ায় বড় নরবানরের একমাত্র গণের প্রজাতি। অন্যান্য বড় নরবানরের মতোই ওরাং ওটাংরা হয় অত্যন্ত বুদ্ধিমান। বন্য পরিবেশে এদের মধ্যে উন্নত অস্ত্রব্যবহার এবং স্বতন্ত্র সাংস্কৃতিক ধারার দেখা পাওয়া যায়। এদের ডিএনএ মানুষের সাথে ৯৭ শতাংশই মিল আছে।
বোর্নিয়ান বনমানুষ একটি গুরুতর বিপন্ন প্রজাতি। বন উজাড়, পাম তেলের বাগান এবং শিকার এই প্রজাতির অস্তিত্বের জন্য একটি গুরুতর হুমকি হয়ে দাঁড়িয়েছে।
মাকুম

মাকুম (IPA: mɑːkəm) অসমএর তিনসুকিয়া জেলাতে অবস্থিত একটি শহর৷ 'মাকুম' শব্দটি চীনা শব্দের থেকে উৎপত্তি লাভ করেছে যার অর্থ "meeting point"৷ আসলে এই অঞ্চলে অসমএর তিনটি প্রধান শহর তিনসুকিয়া, ডিগবয় ও ডুমডুমা মিলিত হওয়ার জন্য এর নাম মাকুম হয়েছে। তদুপরি এই মাকুমে ৩৭ ও ৩৮ নং জাতীয় সড়ক মিলিত হয়েছে৷ এখানে অবস্থিত মাকুম রেলওয়ে স্টেশন ভারতীয় রেলওয়ের একেবারে পূর্বে অবস্থিত স্টেশন । 
মাকুম ডিব্রুগড় লোকসভা সমষ্টির অন্তর্ভুক্ত৷
মাকুম ভৌগোলিকভাবে অবস্থিত । এই অঞ্চলের সমুদ্রপৃষ্ঠ থেকে গড় উচ্চতা ১২২ মিটার (৪০০ ফুট)৷ এই শহরটি তিনসুকিয়ার থেকে ৭ কিমি পূর্বে অবস্থিত । এই অঞ্চলটি দাঁতিকাশরের সরু-বড় স্থানসমূহের সাথে সড়ক ও রেলপথের দ্বারা সংযোজিত হয়ে আছে৷
২০১১ সালের লোকগণনা অনুসারে, মাকুমের মোট জনসংখ্যা ১৫,১১৮। এর ৫৩% পুরুষ আর ৪৭% মহিলা৷ মাকুমের গড় সাক্ষরতার হার ৬৮%৷ এর মধ্যে পুরুষ ও মহিলার পৃথকভাবে গড় সাক্ষরতার হার হল ৭৩% ও ৬২%৷ মাকুমের জনসংখ্যার ১৩% ছয় বছর বয়সের অনূর্ধ্ব।
মাকুম একটি উদ্যোগিক শহর৷ এখানে কয়েকটি বড় প্লাইউডের কারখানা ছিল যদিও বর্তমানে প্রায়ই বন্ধ হয়ে আছে৷ তদুপরি মাকুমে ভালো সংখ্যক চা কারখানা আছে৷ অন্যান্য উদ্যোগসমূহ হল, আটা, মোম ইত্যাদি৷ মাকুম শহরের আশে পাশে ভালো সংখ্যক চা বাগান আছে৷
মাকুমে ভালো সংখ্যক শিক্ষা প্রতিষ্ঠান আছে৷ এর মধ্যে উল্লেখযোগ্য হল-
বিদ্যালয়-
মহাবিদ্যালয়-
অন্যান্য-
বনরক্ষীর প্রশিক্ষণ প্রতিষ্ঠান
মাকুম অঞ্চলটিতে একসময়ে ১৮৩০র দশকে চীনের থেকে অহা বহু লোক এসে বসত করেছিল৷ ১৯৬২ সালে চীন ও ভারতের যুদ্ধের সময় এই চায়না টাউন বন্ধ করে দেওয়া হয়৷ বর্তমানে এই চায়না টাউনে (বর্তমানের চীনাপট্টি) স্থানীয় লোক বসবাস করে যদিও বহু চীনা আর্হির ঘর দেখতে পাওয়া যায়৷ এই চীনা লোকেদের অতীত ও বর্তমান নিয়ে অসমীয়া লেখিকা রীতা চৌধুরী 'মাকাম' নামের একটি গ্রন্থ রচনা করেছেন৷
গোরার মসজিদ

গোরার মসজিদ ঝিনাইদহ জেলার কালীগঞ্জ উপজেলায় অবস্থিত বাংলাদেশের প্রত্নতাত্ত্বিক নিদর্শন। এটি উপজেলা সদর থেকে প্রায় ২৫ কিলোমিটার দূরে বারোবাজার ইউনিয়নের বেলাট দৌলতপুর গ্রামে অবস্থিত।
গোরার মসজিদটি আকৃতিগতভাবে বর্গাকৃতির। মসজিদের পূর্বে রয়েছে একটি বড় ঘাটবাঁধানো পুকুর যদিও বর্তমানে পুকুর ঘাটটি ধ্বংস হয়ে গিয়েছে। মসজিদটিতে মাত্র একটি গুম্বজ রয়েছে। ১৯৮৩ সালে বাংলাদেশ প্রত্নতত্ত্ব অধিদপ্তরের অধীনে বারোবাজারে প্রত্নতত্ত্বের সন্ধানে খনন কাজ শুরু হলে আরও বেশ কয়েকটি মসজিদের সাথে এই মসজিদটিও আবিষ্কৃত হয়। আবিষ্কারের পরপরই এ মসজিদটি বাংলাদেশ প্রত্নতত্ত্ব অধিদপ্তরের প্রকাশিত প্রত্নতত্ত্ব তালিকাতে স্থান করে নেয়।
কিংবদন্তি অনুসারে, গোরাই নামে একজন সুফী এ অঞ্চলে এই মসজিদটিতে বসবাস করতেন। তার নাম অনুসারে এ মসজিদকে গোরাই মসজিদ হিসেবে ডাকা হয়। মসজিদের পাশে আবিষ্কৃত একটি কবরকে স্থানীয়রা গোরাই দরবেশের কবর বলে মনে করেন। প্রত্নতত্ত্ববিদগণ ধারণা করেন, গোরাই মসজিদটি খুব সম্ভবত হোসেন শাহ বা তার পুত্র নসরত শাহ-এর শাসনামলে তৈরি করা হয়েছে।
গোরাই মসজিদের দেয়ালগুলোর পুরুত্ব কমপক্ষে ৫ ফুট মসজিদে প্রবেশের জন্য রয়েছে তিনটি দরজা যার মধ্যে মাঝখানের প্রবেশপথটি অপর দুটি থেকে অপেক্ষাকৃত বড় আকৃতির। এছাড়াও ধারণা করা হয়ে থাকে মসজিদের উত্তর ও দক্ষিণের দেয়ালেও দুটি করে মোট চারটি প্রবেশপথ ছিলো যেগুলো এখন আর নেই। এছাড়াও পূর্ব পাশের দেয়াল ব্যতীত বাকী তিনপাশের দেয়ালে চারটি কালো পাথরের স্তম্ভের সন্ধান পাওয়া যায়।
পোড়ামাটিতে তৈরি এ মসজিদটির দেয়ালে এছাড়াও রয়েছে বিভিন্ন আকৃতির নকশা।
পানাম সেতু

পানাম সেতু একটি মুঘল আমলে নির্মিত ইটের তৈরি সেতু। এটি নারায়ণগঞ্জ জেলার সোনারগাঁ এলাকার অন্তর্ভুক্ত হাবিবপুর এর পূর্ব দিকে পঙ্খীরাজ খালের উপর নির্মিত। আদিতে এর নাম ছিল ‘কোম্পানি কে গঞ্জ কা পুল’ বা কোম্পানিগঞ্জের সেতু। 
পানাম সেতুটি সোনারগাঁ উপজেলাধীন হাবিবপুরের পূর্বদিকে কোম্পানিগঞ্জ ও বারি-মজলিশ এলাকার মধ্যবর্তী পাকা রাস্তা সংযোগ সড়কে পঙ্খীরাজ খালের উপর নির্মিত। সেতুটি হাজীগঞ্জ এলাকাকে বৈদ্যের বাজার এলাকার সংযোগকারী কাঁচা সড়কে সপ্তদশ শতকে নির্মিত হয়।
পানাম নগর বা পানাম শহর নারায়ণগঞ্জ জেলার সোনারগাঁ উপজেলাধীন প্রাচীন শহর গুলোর মধ্যে অন্যতম। এটি ঢাকা-চট্টগ্রাম মহাসড়কের মোগড়াপাড়া পয়েন্ট থেকে আড়াই কিঃ মিঃ উত্তরে অবস্থিত।
মূঘল সম্রাজ্যের প্রত্যক্ষ শাসনে আসার পর মুঘলরা সোনারগাঁতে বেশ কিছু সড়ক ও সেতু নির্মাণের ফলে সোনারগাঁ ও পানাম শহর নতুন রূপে আবির্ভূত হয়। মূঘল আমল উপমহাদেশের যে কোন এলাকার জন্য তাৎপর্যপূর্ণ ছিল । ব্যপক সংখ্যক স্থাপনা ও উন্নয়ন মূলক কাজ এ সময় পরিলক্ষিত হয়। পানামও এর ব্যতিক্রম নয়। সম্ভবত পানাম সেতু সেই সময়কালের নির্মাণ।
সোনারগাঁ এলাকার বেশ কয়েকটি মুঘল স্থাপনা বর্তমানে সময়ে অক্ষত রয়েছে তার ভেতর তিনটি সেতু রয়েছে। এগুলো হচ্ছে- পানাম সেতু, দালালপুর সেতু ও পানাম নগর সেতু। সেতুটির প্রকৃত নির্মাণ কাল সংক্রান্ত কোন প্রামাণ্য শিলালিপি না থাকলেও স্থাপত্যরীতি বিবেচনা করে ঐতিহাসিকরা এটিকে মুঘল আমলে অর্থাৎ সপ্তদশ শতকে নির্মিত স্থাপনা হিসেবে একমত হয়েছেন। তিন খিলান বিশিষ্ট সেতুটি দৈর্ঘে ১৭৩ ফুট এবং প্রস্থে ১৪ ফুট। সেতুটির খাঁড়া ইটের গাথুনি বৃত্তাকারে সন্নিবেশিত। সেতুর মধ্যবর্তী খিলানটি অপর দুটি অপেক্ষা উচু এবং প্রশস্ত। যার ফলে সেতুটির নিচ দিয়ে জলযান চলাচল করতে পারত ।
ধানোরা ঢিবি

ধানোরা ঢিবি রাজশাহী বিভাগের তানোর উপজেলার মাদারীপুরের একটি প্রাচীন নিদর্শন। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা।
রাজশাহী শহর থেকে ২৭ কিলোমিটার দূরে অবস্থিত তানোর বাসস্ট্যান্ড থেকে ৪.৭ কিলোমিটার উত্তরে মাদারীপুর বাজার অবস্থিত। বাজারের পশ্চিম পাশ ধরে পাকা সড়কপথে এক কিলোমিটার প্রবেশ করলেই পাওয়া যাবে ধানোরা ঢিবি।
ধানোরা ঢিবি এক সময় বেশ উচ্চতাসম্পন্ন থাকলেও বর্তমানে ধানচাষের জন্য স্থানীয়রা এর কিছু অংশ কেটে ফেলেছেন। যত্নের অভাবে ঢিবিটি সারাবছরই ঝোপ-ঝাড় আগাছায় ঢেকে থাকে। চারপাশে ধানক্ষেত, একপাশে মাঝারি গভীরতার একটি দিঘি। প্রচলিত ধারণা অনুযায়ী, দিঘিটি ধানোরা ঢিবির সমকালীন। ঢিবিটির ওপর প্রচুর পরিমাণে ক্যাকটাস গাছ রয়েছে। স্থানীয় ভাষায় এটিকে আঁড়া বলে ডাকা হয়। 
ধানোরা ঢিবি ও তৎসংলগ্ন দিঘি (স্থানীয় নাম "বউকুরি দিঘি") সম্পর্কে বেশ কিছু লোকগাথা প্রচলিত রয়েছে। স্থানীয়দের বিশ্বাস, জায়গাটি কোনো এক দেবীর অধীন এবং তিনি গ্রামবাসীকে দিঘির মাধ্যমে বাসন-কোসন সরবরাহ করে সাহায্য করেন। দরিদ্র গ্রামবাসীদের প্রার্থনা পেলে অলৌকিকভাবে দিঘির পাড়ে ভেসে ওঠে বাসন, থালা ইত্যাদি। তবে দেবীর দানে গরুর মাংস খাওয়ার ফলে এই সাহায্যপ্রথা বন্ধ হয়ে গেছে, এভাবেই ইতি ঘটেছে প্রচলিত কুসংস্কারের। ধানোরা ঢিবি সংলগ্ন দিঘিতে ডুবে প্রাণ হারিয়েছেন বেশ ক'জন গ্রামবাসী। স্থানীয় কিংবদন্তি অনুসারে, এই দিঘির ধারেই থাকেন এক সাদা পোশাক পরিহিতা রমণী। তিনি গ্রামবাসীদের সলিল সমাধির জন্য দায়ী বলে তারা মনে করে। এই রমণীকে বধূ সম্বোধন করেই দিঘিটির নাম বউকুরি হয়েছে। বর্তমানে সেখানে মাছের চাষ চলছে, তবে স্থানীয়ভাবে আজও ধানোরা ঢিবি পছন্দের কোনো স্থান নয়।
যুব ও ক্রীড়া মন্ত্রণালয় (বাংলাদেশ)

যুব ও ক্রীড়া মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে বেকারত্ব নিরসনে বেকার যুবকদের প্রশিক্ষণের মাধ্যমে জনশক্তিতে পরিণত করা এবং দেশের দেশীয় ও আন্তর্জাতিক ক্রীড়ার উন্নয়নে ক্রীড়া সংস্থাসমূহকে সহোযোগীতা করা। মন্ত্রণালয়ের বর্তমান দায়িত্বপ্রাপ্ত উপদেষ্টা হলেন আসিফ মাহমুদ, তিনি ২০২৪ সালের ৯ আগস্ট দায়িত্ব গ্রহণ করেছেন।
বেসামরিক বিমান পরিবহন ও পর্যটন মন্ত্রণালয়

বেসামরিক বিমান পরিবহন ও পর্যটন মন্ত্রণালয় গণপ্রজাতন্ত্রী বাংলাদেশ সরকারের একটি স্বতন্ত্র মন্ত্রণালয়। এ মন্ত্রণালয়ের কাজ হচ্ছে দেশের বেসামরিক বিমান পরিবহন খাতের উন্নয়নে জাতীয় নীতিমালা প্রনয়ন এবং দেশীয় পর্যটনের উন্নয়ন ও বিকাশে নীতি নির্ধারণ ও সহযোগিতা করা।
কাইনাত অরোরা

কাইনাত অরোরা একজন ভারতীয় মডেল পরিণত অভিনেত্রী যিনি বলিউডের কমেডি ফিল্ম গ্র্যান্ড মস্তি থেকে তার অভিষেক হয় ।
অরোরা একটি পাঞ্জাবি পরিবারে জন্মগ্রহণ করেন।তিনি প্রয়াত অভিনেত্রী দিব্যা ভারতীর দ্বিতীয় চাচাতো বোন।
জাতীয় জলপথ ৩

জাতীয় জলপথ ৩ হল ভারতের কেরালা রাজ্যের পশ্চিম উপকূলের একটি অন্তর্দেশীয় জল পথ।এই জলপথ কোল্লাম-কোট্টপুরাম খাল,পশ্চিম তট খাল, চম্পাকরে খাল ও উদ্যোগমমন্ডল খাল নিয়ে গঠিত।এই জলপথের মোট দৈর্ঘ্য ২০৫ কিলোমিটার। ১৯৯৩ সালে এই জলপথ "জাতীয় জলপথ ৩" হিসাবে ঘোষণা করা হয়।এই জল পথে অনেক গুলি জল কপাটিকা জলযান নিয়ন্ত্রণের জন্য ।
সুরা মসজিদ

সুরা মসজিদ, সুরম্য মসজিদ বা শুজা মসজিদ বাংলাদেশের রংপুর বিভাগের অবস্থিত একটি প্রাচীন মসজিদ। এটি দিনাজপুর জেলার ঘোড়াঘাট উপজেলার অন্তর্গত একটি প্রাচীন মসজিদ। এটি বাংলাদেশ প্রত্নতত্ত্ব অধিদপ্তর এর তালিকাভুক্ত একটি প্রত্নতাত্ত্বিক স্থাপনা। এই মসজিদে গ্রানাইটসহ নানা মূল্যবান পাথরের অস্তিত্ব পাওয়া যায়।
দিনাজপুর জেলার ঘোড়াঘাট উপজেলা থেকে ১০ কিলোমিটার পশ্চিমে ও ঘোড়াঘাট-হিলি পাকা সড়কে লাগানো প্রাচীন জলাশয়ের পরেই এই মসজিদটি অবস্থিত।
মসজিদটি পূর্ব-পশ্চিমে লম্বা। এর বাইরের মাপ ১২.১২ মি. × ৭.৮৭ মি. এবং প্রধান কক্ষের ভিতরের আয়তন ৪.৮৪ মি. × ৪.৮৪ মি. । মসজিদের প্রধান কামরায় চারকোণে এবং বারান্দার দুইকোনে বাহিরের দিকে একটি কোরে মিনার আছে। এগুলো কাল পাথরের তৈরি। প্রধান কামরার ও বারান্দার পূর্ব দেয়ালে তিনটি করে প্রবেশ দ্বার আছে। প্রধান কক্ষের উপরে একটি গম্বুজ আছে, বারান্দার উপরে তিনটি ছোট গম্বুজ আছে।
ভিতরে পশ্চিম দেয়ালে মিহরাবগুলোতে উন্নতমানের কারুকাজ। মসজিদে ইটের সঙ্গে পাথরের ব্যবহার, দেয়ালের মাঝে পাথরের স্তম্ভ, ইটের গাঁথুনি তা চোখে পরার মত। এছাড়া প্রত্যেক দরজার নিচে চৌকাঠ পাথরের তৈরি। পূর্বে মসজিদে প্রবেশের সিঁড়ি আছে। এখানকার কালো ও বেলে পাথর বাঙলার পশ্চিম প্রান্তে অবস্থিত রাজমহল থেকে আনা হয়েছে বলে মনে করা হয়। ধারণা করা হয় এখানকার এই প্রাচীনকীর্তির ধ্বংসাবশেষ গুপ্তযুগের পরে নয়।
হাওয়া খানা, পুঠিয়া

হাওয়া খানা বাংলাদেশের রাজশাহী বিভাগে অবস্থিত অন্যতম প্রত্নতাত্ত্বিক স্থাপনা। পুঠিয়ার বিখ্যাত চারআনি রাজার হাওয়া খানাটি ঐতিহাসিক পুঠিয়ার ১৭টি পুরকীতির একটি।
পুঠিয়া উপজেলা সদরের রাজ প্রাসাদ থেকে ৩ কিলোমিটার এবং পুঠিয়া বাজার থেকে ৩ কিলোমিটার পশ্চিমে তারাপুর গ্রামে হাওয়াখানাটি অবস্থিত। একটি বিশাল পুকুর এর মধ্যবর্তী স্থানে এই দ্বিতল ভবনটি অবস্থান করছে।
অবস্থান: 
গ্রামঃ তারাপুর, ইউনিয়নঃ পুঠিয়া, উপজেলাঃ পুঠিয়া, জেলাঃ রাজশাহী
১০ একর আয়তন এক দিঘির মাঝখানে অবসর বিনোদনের জন্য নির্মিত হয়ে ছিল চুন সুড়কি আর পাতলা ইটের গাঁথুনি দিয়ে। ভবনটির দৈর্ঘ্য ৪৫ ফুট, প্রস্থ ৪২ ফুট আর উচ্চতা ৩৪ ফুট। দরজা জানালা বিহিন ভবনটির প্রথম তলা পানির নিচে। দ্বিতীয় তলায় আছে পশ্চিম দেয়ালে ১টি অবশিষ্ট ৩ পাশে ৩ টি করে মোট ১০ টি দরজা।ভবনের চার পাশে আছে ৬ ফুট চওড়া বারান্দা। তৃতীয় তলায় ওঠার জন্য আছে ৩ ফুট চওয়া একটি সিড়িঁ। চুন সুড়কি আর পাতলা ইটের গাঁথুনি দিয়ে তৈরি তৈরি লাল রঙের দ্বিতল ইমারতের নীচতলা আর্চযুক্ত। ভবনটির প্রথম তলা পানির নিচে এবং দরজা জানালা বিহিন। এ ইমারতের দোতালায় উঠার জন্য দক্ষিণ পাশে সিড়ি আছে। তৃতীয় তলায় তিন পাশে ৩টি দরজা থাকলেও পশ্চিম দেয়ালে কোন দরজা নেই। ভবনের চার পাশে ৬ ফুট চওড়া বারান্দা আছে।
পুঠিয়া রাজবাড়ীর সদস্যরা রাজবাড়ী থেকে রথ বা হাতীযোগে, পুকুরে নৌকায় চড়ে এসে অবকাশ যাপন এবং পুকুরের খোলা হাওয়া উপভোগ করতেন। জলঘরে খাবার ছিটিয়ে পুঠিয়ার রাজা বাহাদুর দিঘির মাছ দেখতেন বলে জনশ্রুতি আছে। বিকাল বেলা স্নিগ্ধ হাওয়ার পরশ নিতে রাজাবাহাদুর ঘোড়ায় চেপে দিঘির পাড়ে গিয়ে ডিঙি নায়ে চড়ে দিঘির কাজল কালো জলে ভেসে গিয়েউতেন হাওয়াখানা ভবনে। কোন কোন সময় ডিঙ্গি নায়ে দিঘিময়ে ঘুরে বেড়াতেন রাজাবাহাদুর। এক সময় দিঘির চার পাশে বসত রথযাএা মেলা। পুঠিয়া রাজবাড়ী থেকে তারা হাওয়াখানা পর্যন্ত কান্দ্রা সরকারী প্রাথমিক বিদ্যালয়ের পাশ দিয়ে যে রা¯তা চলে গেছে, সে রা¯তার সাবেক নাম ’’রথগলি’’।পিতল ধাতু দিয়ে তৈরি চার আনি রাজার সে রথটি নওগাঁ জেলার বদল গাছীতে নিয়ে যাওয়া হয়েছে। পুঠিয়া রাজবাড়ীর সদস্যরা রাজবাড়ী থেকে রথ বা হাতীযোগে, পুকুরে নৌকায় চড়ে এসে অবকাশ যাপন এবং পুকুরের খোলা হাওয়া উপভোগ করতেন। জলঘরে খাবার ছিটিয়ে পুঠিয়ার রাজা বাহাদুর দিঘির মাছ দেখতেন বলে জনশ্রুতি আছে। তবে ভবনটির সর্বশেষ ব্যবহারকারী রাজার নাম নরেশ নারায়ন রায়, যিনি কমর বেগম নামে এক মুসলিম মহিলাকে বিয়ে করার সময় ইসলাম ধর্ম গ্রহণ করে নূর্ন্নুবী রায় নাম ধারণকওে ছিলেন। সেখানে রাজা বাহাদুর স্ববান্ববে ফূর্তি আমদ, দাবা, তাস, পাশা, খেলতেন। কারো কারো মতেট এক, একটি মন্দির, রথযাত্রার সময় ঠাকুর সেখানে গিয়ে পূঁজা করতেন।
দেশ বিভাগের সময় রাজা নরেশ নারায়ন রায় ওরফে নূরুন্নবী রায় পুঠিয়া ছেড়ে কলকাতা যাবার কালে গনি মন্ডল ও দেলজান মন্ডল নামে দুই কর্মচারীকে হাওয়াখানা দিঘিটি পওন দিয়ে যান। ফলে দিঘির মাঝমাঝি বাঁধ দিয়ে ভাগাভাগির কারণে হাওয়া খানাসহ দিঘির সৌন্দর্য্য হানি হয়েছে।এছাড়া প্রথম তলার স্নানাগার মাটি দিয়ে ভরাট করে ফেলা হয়েছে।
দিঘির মাঝখানের বাঁধ তুলে দিয়ে সরকারী বা ব্যক্তিগত উদ্যোগে চার পাড়ে সংস্কার করে ছোট ছোট ডিঙ্গি নাও ভাসানো হলে এবং হাওয়া খানা ভবনটি সংস্কার করা হলে পুঠিয়ার তারাপুর হাওয়াখানা উত্তরাঞ্চলের পর্যটন কেন্দ্র গুলোর মধ্যে অন্যতম হবে বলে এলাকাবাসীর অভিমত।এছাড়া পুঠিয়ার আর্থ-সামাজিক উন্নয়নে ব্যাপক সাড়া ফেলবে বলে স্থানীয় পর্যটকদের ধারণা।হাওয়াখানা ভবনটি আশু সংস্কার প্রয়োজন।